Sany Hamzan tak layak jelas isu peruntukan Ahli Parlimen pembangkang

0

BANGI, Selasa –
Ahli Parlimen Hulu Langat, Mohd Sany Hamzan tidak layak memberi penjelasan berhubung isu Ahli Parlimen pembangkang yang mendakwa tidak menerima peruntukan daripada kerajaan.

Ahli Parlimen Arau, Datuk Seri Shahidan Kasim menegaskan, penjelasan itu sepatutnya dibuat oleh Perdana Menteri, Datuk Seri Anwar Ibrahim.

“Saya telah mendapat maklumat bahawa semua Ahli Parlimen dari kerajaan mendapat peruntukan. Tetapi hingga ke hari ini tiada peruntukan yang diterima oleh pembangkang terutamanya negeri yang diterajui oleh Perikatan Nasional seperti Perlis, Kedah, Terengganu dan Kelantan.

“Saya tidak perlu mendengar penjelasan dari Ahli Parlimen Hulu Langat. Ini kerana saya berasakan penjelasan beliau sesuatu yang tidak layak. Saya hanya perlukan penjelasan dari Perdana Menteri,” katanya.

Artikel berkaitan

Yayasan Maghfirah Santuni Mangsa Banjir

Tragedi Batang Kali : Father’s Organic Farm zahir simpati kepada mangsa

Khidmat ATM, terminal layan diri, Maybank2U – Maybank tergendala Sabtu, Ahad ini

Mahkamah Tolak Permohonan Rosmah

Belanjawan 2023: 130,000 rakyat dilepaskan daripada status muflis

Menerusi satu hantaran di Facebooknya, beliau mendapat makluman bahawa semua Ahli Parlimen kerajaan sudah memperoleh peruntukan, namun sebaliknya tidak diberikan kepada Ahli Parlimen pembangkang.

Katanya, tiada peruntukan yang diterima oleh pembangkang terutamanya negeri yang diterajui oleh Perikatan Nasional seperti Perlis, Kedah, Terengganu dan Kelantan.

“Saya menuntut hak kami sebagai Ahli Parlimen untuk diagihkan kepada rakyat. Jadi tidak wajar apabila duit kerajaan diedarkan secara tidak adil. Bersesuaian dengan manifesto PH iaitu memberi peruntukan sama rata untuk semua Ahli Parlimen,” katanya.

Beliau meminta peruntukan yang diagihkan kepada Ahli Parlimen kerajaan juga diterima oleh Ahli Parlimen pembangkang, seiring dengan janji manifesto pilihan raya mereka.

Terdahulu, Mohd Sany mempersoalkan dakwaan Shahidan berkaitan isu peruntukan itu dengan mendakwa Ahli Parlimen Arau itu cuba ‘memancing’.

Beliau juga menyifatkan tuduhan Shahidan itu hanya untuk menekan kerajaan supaya mereka juga diberikan peruntukan sama dengan wakil kerajaan menerusi Belanjawan 2023.


Tidak logik dakwaan kebakaran Wisma Jakel disengajakan

0

BANGI, Selasa – Dakwaan kebakaran
Wisma Jakel
 di Seksyen 7 di Shah Alam, Selangor disengajakan kerana hendak menuntut insurans adalah tidak logik.

Pengarah Urusan Kumpulan Jakel, Datuk Seri Mohamed Faroz Mohamed Jakel mempersoalkan dakwaan yang tular di media sosial itu kerana cawangan gedung tekstil di Shah Alam adalah kedua paling maju selepas Jakel Mall, Kuala Lumpur.

“Shah Alam merupakan kedua terbanyak
jualan
 yang mana setahun memberikan sebanyak hampir RM300 juta, buat apa kita bakar?

Artikel berkaitan

WAFIQ gesa ambil tindakan & perkasa undang-undang filem persenda Islam

Khairy Selar Kritikan King Sing, Malaysia Tidak Boleh Ikut China

Polis Maut disyaki tembak diri sendiri

Seramai 39 cedera akibat mercun di Kelantan sejak 25 Mac

Belanjawan 2023 : Jimat-cermat, tiada cadangan tangani isu kenaikan harga – Pakar

“Sudah dua minggu berturut-turut orang ramai disebabkan cuti sekolah. Kejadian berlaku pada hari Ahad iaitu seminggu sebelum tamat jualan murah dan memang orang tengah sesak beli barang.

“Hari Jumaat pun barang berapa juta masuk (seperti) kain-kain baharu untuk menyokong jualan. Kemudian, hari raya lagi tiga bulan dan memang waktu untuk membeli-belah selain Shah Alam kebiasaannya padat kalau musim perayaan,” katanya.

Mohamed Faroz menambah, bukan kerja pihaknya untuk melakukan perbuatan kotor seperti itu.

“Kita ada lebih 500 pekerja, gaji pun kita komited bayar. Ini kedai tutup setahun kita hilang jualan. Gaji sebulan berapa? Lebih RM2 juta. Kalau kita bakar, mana nak dapat RM2 juta untuk bayar (gaji).

“Insurans bukan boleh bayar esok. Insurans nak kena proses dan ada prosedur. Mungkin enam bulan atau setahun.

“Selepas itu jumlah barang lebih daripada insurans. Buat apa kita nak ambil satu langkah yang merosakkan nama Jakel. Apabila ini berlaku, kita pun terkesan. Tetapi kita
reda
 dengan kehendak Allah dan yakin ada hikmah di sebaliknya,” ujarnya.

Dalam pada itu, beliau memaklumkan akan mengambil tindakan undang-undang terhadap mereka yang membuat fitnah tersebut selain telah membuat laporan polis mengenainya.

“Kita akan buat beberapa lagi laporan polis dan sudah dapatkan maklumat-maklumat (ini) semua serta meneruskan (tindakan undang-undang) bagi pemfitnahan-pemfitnah ini,” katanya. – Sinar Harian


Varian BA.5.2, BF.7 dikesan pada Mac, Ogos tahun lalu

0

BANGI, Selasa – Varian BA.5.2 dan BF.7 COVID-19 yang sedang menular di China masing-masing dikesan sudah berada di Malaysia pada Mac dan Ogos tahun lalu.

Ketua Pengarah Kesihatan, Tan Sri Dr Noor Hisham Abdullah berkata, kemuncak penularan varian BA.5.2 adalah sekitar September hingga Oktober tahun lalu dan banyak ditemui di Afrika Selatan, England, China serta Amerika Syarikat (AS).

“Ia dikesan di Malaysia sejak 16 Mac 2022. Sehingga 31 Disember 2022, data terkini mendapati 4,152 kes dijangkiti dengan BA.5.2.

“Kini prevalen varian ini semakin menurun di seluruh dunia,” katanya dalam hantaran di Facebook hari ini.

Artikel berkaitan

BERSIH Mohon Sembah Tidak Bersetuju Dengan Sultan Johor.

Deepak nafi ugut Ka Siong isu bekalan telur import

Dek kerana Tun M tidak sehaluan, DAP mahu gelaran Tun ditarik balik

Lulus dua RUU fokus sidang khas DUN Sabah esok

‘Yang Mula Kata Pakat Ni Muhyiddin Dengan Hadi’ – ANWAR

“Kes pertama dikesan pada 21 Ogos 2022 dan kes jangkitan tempatan; kes kedua pada 6 September 2022 adalah kes import jangkitan dari negara Turki dan kes ketiga pada 7 Oktober 2022 juga kes jangkitan tempatan,” katanya.

Semalam, Dr Noor Hisham menerusi kenyataan memaklumkan varian BA.5.2 dan BF.7 COVID-19 yang sedang menular di China dikesan sudah berada di Malaysia dengan 4,148 kes dijangkiti BA.5.2 dan tiga kes BF.7 setakat 31 Disember lalu.

Beliau bagaimanapun berkata, belum ada data dapat mengaitkan peningkatan bilangan kes kemudaratan atau kematian dengan varian BA.5.2 dan BF.7.

“Situasi ini akan disemak dari semasa ke semasa apabila berlaku perubahan ketara yang memerlukan perubahan dalam strategi kesihatan awam.

“Perkara ini akan diumumkan segera oleh WHO kepada semua negara anggota pertubuhan itu serta penduduk secara am,” katanya.

Beliau berkata, varian BA.5.2 dan varian BF.7 merangkumi kira-kira 80 peratus daripada varian yang menular di China ketika ini.

Katanya, kedua-dua varian berkenaan tergolong sebagai sublineage Omicron BA.5 dan belum digolongkan sebagai Lineage Under Monitoring (LUM) WHO.


Wartawan Pakistan hilang telah dihantar pulang

0

BANGI, Selasa – Kerajaan mengesahkan telah menghantar pulang wartawan Pakistan, Syed Fawad Ali Shah yang dilaporkan hilang di Malaysia sejak 23 Ogos lalu.

Menteri Dalam Negeri, Datuk Seri Saifuddin Nasution berkata, keberadaan individu itu di negara ini menyebabkan Pakistan membuat permohonan untuk menghantar pulang individu tersebut.

“Permohonan atas permintaan Pakistan pada kerajaan ketika itu, bukan kerajaan sekarang (Kerajaan Perpaduan)… ini dibuat lebih awal pada Ogos, jadi itu faktanya.

“Kerajaan ketika itu berjaya mengesan Fawad dan seawal minggu ketiga bulan Ogos, beliau telah dihantar pulang ke Islamabad.

Artikel berkaitan

Kerajaan putus tak wajar tarik semakan Batu Puteh

Bekalan barang kawalan cukup menjelang Ramadan

Siapa Bakal Ketua Menteri Melaka Yang Baharu?

Hadi sifatkan Melayu bangsa tidak rasis

Vape musnahkan generasi tahfiz, pondok

“Saya boleh sahkan berdasarkan rekod rasmi, tindakan yang dibuat bersesuaian dengan permintaan kerajaan Pakistan. Kita dah kesan dan kemudian hantar dia (Fawad) pulang,” katanya ketika sidang media selepas hadir lawatan rasmi di Penjara Kajang pada Selasa.

Mengulas lanjut, Saifuddin turut menyatakan bahawa Malaysia mengenali individu tersebut sebagai seorang wartawan.

Sebaliknya, sumber yang diterima daripada Pakistan menyatakan Fawad merupakan seorang anggota polis yang mempunyai masalah disiplin.

“Media kita kenali dia sebagai wartawan tetapi versi rasmi dari Pakistan, beliau merupakan bekas anggota polis yang ada masalah disiplin.

“Walaupun bekas polis yang ada kes, beliau ada keupayaan menulis yang baik jadi tulisannya banyak kritik kerajaan Pakistan… Saya baru sahaja diberi maklum kes ini seminggu lebih,” katanya lagi.

Sebelum ini, Syed Fawad pernah ditahan pihak berkuasa Pakistan pada 2008 berhubung penulisannya berkaitan kehilangan paksa penduduk di negara itu.

Selain itu, individu yang dikatakan sebagai wartawan itu juga pernah ditahan selama 18 hari oleh pegawai risikan Pakistan sebelum diberi amaran agar berhenti menulis isu seumpama itu.

Syed Fawad pernah berkunjung ke Malaysia pada 2011 melalui Thailand sebelun diberi status pelarian Suruhanjaya Tinggi Pertubuhan Bangsa-Bangsa Bersatu (UNHCR).

Baru-baru ini, isteri kepada Syed Fawad turut meminta Perdana Menteri, Datuk Seri Anwar Ibrahim agar campur tangan berhubung isu kehilangan suaminya.

Dakwanya, wujud beberapa perkara yang mencurigakan berhubung penghantaran pulang suaminya ke negara asal.


Benarkan pelancong Cina ke Malaysia risikokan sistem kesihatan negara

0

BANGI, Rabu –
Kerajaan wajar mengambil kira soal kesihatan dan keselamatan rakyat serta tidak berkompromi tentang dua perkara tersebut ketika ini walaupun kedatangan pelancong asing terutamanya dari China akan merancakkan ekonomi negara.

Pakar Kesihatan Pekerjaan, Kecemasan dan Kesihatan Awam, Dr Hanafiah Bashirun berkata, keputusan membenarkan pelancong China masuk ke Malaysia dalam masa terdekat akan merisikokan sistem kesihatan negara.

Memetik
Sinar Harian
, beliau berkata, kerajaan perlu menunggu sehingga penularan kes Covid-19 di negara republik itu terkawal.

“Saya tidak mahu kita mengulangi kesilapan sama pada awal tahun 2020. Punca Covid-19 ‘mengganas’ ketika itu adalah kerana membenarkan pelancong dari China masuk ke Malaysia,” katanya.

Artikel berkaitan

Pengampunan Najib: AMANAH mohon maaf kepada UMNO

Semak Semula Kebenaran Perjalanan Ke Negara Lain

Sekolah Cina Sejak Dahulu Lagi Bermasalah – Kok Seong

Jambatan Bagan Datuk-Kampung Sejagop wujudkan 4,000 peluang pekerjaan

688 permohonan diterima libat anak lahir di luar negara – KDN

Dalam pada itu, Dr Hanafiah turut menyuarakan kebimbangan beliau terhadap ketepatan keputusan ujian kendiri Covid-19 yang kebiasaannya digunakan oleh pelancong.

Jelasnya, kit ujian kendiri Covid-19 tidak memberikan 100 peratus keputusan yang jitu kerana wujud kebarangkalian terdapat individu terlepas daripada ujian saringan tersebut meskipun individu berkaitan berkemungkinan dijangkiti virus tersebut.

Sementara itu, Dr Hanafiah berharap agar seluruh
rakyat Malaysia bersatu dan tingkatkan tekanan kepada kerajaan supaya tidak membenarkan kemasukan pelancong dari China dalam tempoh terdekat ini.


Bertindak segera, bukan sekadar retorik politik

0

BANGI, Rabu – Perdana Menteri, Datuk Seri Anwar Ibrahim wajar bertindak segera dalam mengekang kes rasuah yang kian parah di negara ini.

Sekiranya Anwar tidak menggerakkan solusi kes rasuah ini dengan kadar segera, rakyat akan beranggapan ia hanyalah sebuah retorik politik semata-mata demi meningkatkan imej beliau.

Perdana Menteri menegaskan, beliau akan mengambil tindakan tegas terhadap kelompok kecil yang terpalit dengan rasuah

Menurut, Penganalisis Politik Universiti Malaya (UM), Prof Madya Dr Awang Azman Awang, Anwar sering membawa isu amalan rasuah dan provokasi pemimpin politik sepanjang perjuangan beliau tetapi sehingga kini masih
belum ada sebarang solusi yang konkrit untuk menangani isu rasuah.

Beliau juga masih belum mengetengahkan isu ini dalam majlis-majlis rasminya.

Artikel berkaitan

Kerajaan perluas bantuan e-dompet mahasiswa

Beri peruntukan RM300,000 kepada Ahli Parlimen di kawasan terjejas banjir

Tiada bukti PN terima dana daripada syarikat perjudian

Abdul Hadi dakwa tauke, syarikat judi hanya layak bersama PH

Demokrasi Berasaskan Teknokrat Mampu Urus Tadbir Negara

“Rakyat sudah muak untuk mendepani isu ketirisan serta kes rasuah yang kian parah di negara ini lantas keyakinan mereka terhadap pihak kerajaan sudah tidak lagi relevan,” katanya.

Sehubungan itu, bagi meraih semula keyakinan rakyat, Anwar tidak akan bertolak ansur serta tegas menangani gejala negatif ini dan menyeru semua badan penguatkuasaan untuk kerjasama dalam menghapuskan kelompok kecil tersebut.

Justeru, beliau kini komited dalam mengekang isu rasuah serta memaklumkan tindakan itu masih lagi dilakukan oleh kelompok kecil dalam kerajaan pimpinan beliau.


Empat lokasi pantai di Pulau Pangkor dikesan terhakis teruk

0

BANGI, Rabu – Empat lokasi di Pulau Pangkor membabitkan jarak keseluruhan 32 kilometer (km) dikesan mengalami hakisan pantai yang serius.

Jurutera Daerah Jabatan Pengairan dan Saliran (JPS) Manjung, Mohd Shamimi Mohd Tahir berkata, keempat-empat lokasi itu terletak di Teluk Nipah, Teluk Dalam, Teluk Gedung dan Tanjung Kelawai.

Katanya, lokasi berkenaan dimasukkan dalam kategori pertama yang mengalami hakisan pantai serius dan terdapat kira-kira 350 rumah nelayan di lokasi terbabit yang berisiko musnah.

“Untuk penyelesaian sementara, JPS membina tembok batu seperti di Choral Beach pada 2020 bagi menyerap impak dari ombak kuat dan mengurangkan hakisan pantai,” katanya ketika lawatan lapangan di Choral Beach, Pulau Pangkor semalam

Artikel berkaitan

KPDN Kedah ambil tindakan peniaga jual gula bersyarat

Aliran Trafik Di Lorong RFID Lancar

UMNO dijangka kalah lebih teruk pada PRN

Lebih 300 pegawai polis ditukar akibat masalah disiplin sejak 2018

TAMAN TEMA MENDAPAT SAMBUTAN KETIKA MUSIM CUTI SEKOLAH

Turut hadir, Pensyarah Kanan Fakulti Kejuruteraan Sivil dan Alam Sekitar, Universiti Teknologi PETRONAS (UTP), Dr Teh Hee Min merangkap Ketua Projek Mewujudkan Persekitaran Pantai Lestari; Setiausaha Majlis Perbandaran Manjung (MPM), Helmi Arifin dan Pengarah Hello Pangkor, Tan Wee Hoe.

Mengenai penyelesaian jangka panjang, Mohd Shamimi berkata, JPS kini menyediakan sebut harga (tender) bagi menambak pasir pantai di Pantai Teluk Nipah.

Sementara itu, petugas rekreasi pantai, Mohd Nor Azahari Ahmad Baddri, 40, berharap pihak kerajaan dapat menyelesaikan isu hakisan pantai dengan segera.

“Dahulu hakisan pantai di sini tidaklah ketara seperti sekarang. Kawasan pasir di sini dahulu lebih besar tetapi sejak 2019, hakisan semakin teruk.

“Ombak kuat di sini biasanya berlaku antara Oktober hingga Disember, namun kadangkala ia datang di luar waktu kebiasaan.

“Projek tembok batu ini sudah tiga kali dibuat. Kali pertama dibuat pada 2016 dan bertahan selama lima tahun, manakala kali kedua cuma bertahan kurang setahun,” katanya ketika ditemui di Choral Beach.

Azahari berkata, dia tiada masalah untuk berpindah jika tempat baharu yang disediakan pihak berkuasa sesuai dengan keperluan pekerjaannya.

“Perniagaan kami memerlukan tempat untuk simpan bot dan jetski. Jadi, jika boleh jangan terlalu jauh dari pantai. Kalau buat di seberang jalan di pesisir pantai ini pun sudah cukup baik,” katanya yang sudah 13 tahun bertugas sebagai `beach boy’ di Choral Beach.

Projek Mewujudkan Persekitaran Pantai Lestari adalah tanggungjawab sosial UTP dengan kerjasama JPS dan MPM sejak 2019 bagi menyelidik kesan hakisan pantai di Teluk Nipah, Pulau Pangkor dan memberi kesedaran kepada komuniti di pulau berkenaan mengenai isu terbabit. – Berita Harian


Jawatan Presiden, Timbalan Presiden UMNO masih boleh dipertandingkan

0

BANGI, Rabu –
Setiausaha Agung UMNO, Datuk Seri Ahmad Maslan memaklumkan usul mengenai jawatan Presiden dan Timbalan Presiden tidak akan dikemukakan pada Perhimpunan Agung UMNO (PAU) yang bakal berlangsung dari 11 hingga 14 Januari ini.

Bagaimanapun, Penganalisis Politik, Prof Dr Azmi Hassan menjelaskan,  jika usul berkenaan tidak dikemukakan, ia masih memberi kebebasan kepada perwakilan parti itu untuk mengadakan pertandingan pemilihan kerusi Presiden dan Timbalan Presiden.

Setiausaha Agung UMNO, Datuk Seri Ahmad Maslan bercakap pada sidang media mengenai Perhimpunan Agung UMNO 2022 yang akan diadakan pada 11-14 Januari 2023

Mengulas lanjut, Dr Azmi berkata, maksud kenyataan Setiausaha Agung UMNO itu adalah bahawa pertandingan pemilihan jawatan tertinggi tersebut masih berjalan seperti biasa sekiranya tiada usul lain yang wujud ketika ucapan Presiden UMNO dalam PAU nanti.

Dalam pada itu, Dr Azmi  turut memaklumkan, selagi tiada sekatan terhadap usul itu, maka wujud kebebasan untuk mana-mana pihak  dalam UMNO menyusun strategi politik mereka.

Artikel berkaitan

PH-BN guna logo sendiri di Kelantan

Terima kasih Anwar, PN akan menjadi pembangkang – Muhyiddin Yassin

Malaysia Madani: Tekad Perpaduan Penuhi Harapan

Pencarum KWSP boleh mohon pinjaman bank mulai 7 April

KJP diminta semak, kemas kini data tanah persekutuan

Sepertimana yang dilakukan oleh sekumpulan kecil pemimpin tertinggi UMNO yang didakwa membentuk satu rundingan sulit di London baru-baru ini.

“Rundingan sulit di London itu wujud kerana kumpulan kecil tersebut mahu menaikkan presiden yang baharu dan menjatuhkan presiden ketika ini iaitu Datuk Seri Ahmad Zahid Hamidi,” katanya.

Selain itu, beliau turut menyatakan, dipercayai rundingan sulit di London itu wujud kerana kumpulan kecil tersebut mahu menaikkan Presiden yang baharu dan menjatuhkan presiden ketika ini iaitu Datuk Seri Ahmad Zahid Hamidi.

Oleh yang demikian, beliau turut menjelaskan bahawa kumpulan rundingan sulit berkenaan masih lagi merisik dan mengetahui hasrat akar umbi di dalam parti UMNO itu sendiri.


JPJ atasi isu pelekat cukai jalan tidak berkualiti

0

BANGI, Rabu –
Masalah pelekat cukai jalan yang tiada kualiti kerana cepat rosak dan tidak tahan lama akan ditambah baik mulai tahun ini.

Menteri Pengangkutan, Anthony Loke Siew Fook memaklumkan perkara itu selepas mengadakan mesyuarat dengan pengurusan tertinggi Jabatan Pengangkutan Jalan (JPJ) semalam.

Beliau berkata, masalah itu akan diatasi dan dimasukkan dalam perancangan JPJ untuk memperkenalkan pelekat cukai jalan berkualiti tinggi yang tidak mudah rosak pada tahun ini.

“Saya tahu ramai orang mengadu berkenaan stiker cukai jalan yang kurang berkualiti. Perkara itu memang dalam perhatian kami dan satu perubahan besar bakal dilaksanakan dalam tahun ini.

Artikel berkaitan

Anak Allahyarham Salahuddin bakal jadi calon Parlimen Pulai?

Bekalan telur ayam import dari India tiba di KLIA

Perbicaraan elak cukai, penggubahan wang haram Rosmah Mansor bermula esok

KDN rampas al-Quran elektronik tanpa kelulusan

Harga Barang Dijangka Kembali Stabil Awal Tahun Depan – PM

“Sebarang pelaksanaan inisiatif baharu akan dirancang dengan rapi dan saya pengumuman apabila persediaan sepenuhnya telah dibuat,” katanya dalam satu
hantaran di Facebook semalam.

Sebelum ini, pelekat cukai jalan menjadi perhatian orang ramai kerana didakwa tidak berkualiti susulan cepat rosak dan tidak tahan lama sekiranya ditanggalkan.

Pelekat itu juga menyebabkan cermin kereta menjadi kabur dan kurang jelas sebelum cukai jalan itu tamat manakala sisa gam melekat apabila ditanggalkan.

Selain itu, beliau berkata, antara agenda utama JPJ pada tahun ini juga adalah untuk melaksanakan digitalisasi dalam perkhidmatan teras kepada rakyat seperti perlesenan kenderaan dan pemandu selain memperkukuhkan penguatkuasaan undang-undang jalan raya.

Ini kerana isu beratur panjang di pejabat JPJ juga tidak berkesudahan sejak sekian lama
meskipun era digitalisasi pejabat kerajaan sudah lama berlangsung dan menyebabkan kewujudan ‘ejen-ejen’ yang mengambil kesempatan terhadap kelemahan sistem terbabit.


Jurulatih bola tampar viral mohon maaf secara terbuka

0

BANGI, Rabu – Jurulatih pasukan bola tampar B-14 wanita Melaka, Saiful Hadee Amar secara terbuka memohon maaf mengenai keterlanjuran beliau menampar dua pemain sehingga ia tular di media sosial baru-baru ini.

Permohonan maaf itu dibuat guru sekolah berusia 44 tahun berkenaan di hadapan keluarga dua remaja perempuan berumur 14 tahun tersebut di pejabat Majlis Sukan Negeri Melaka (MSNM) di Krubong, Melaka.

Menurut guru sekolah rendah di Masjid Tanah berkenaan, akibat keterlanjurannya, beliau juga bersedia dan reda dengan segala keputusan yang bakal dikenakan dan berharap ia menjadi pengajaran buatnya.

Artikel berkaitan

KKM perkenal ubat mesra OKU penglihatan dengan tulisan Braille

Jumlah Mangsa Banjir Terus Menurun, Bawah 40,000 Orang

Selangor tidak iktiraf kahwin luar negara

Hakim terkilaf dari segi fakta dan undang-undang

Persatuan Ulama Sokong Keputusan Kerajaan Kedah

“Saya sesungguhnya kesal dengan apa yang berlaku, latihan yang saya adakan mempunyai pelbagai jenis antaranya pendekatan psikologi, intensif dan fizikal dalam membentuk pemain saya.

“Ia demi menaikkan semangat mereka sebagai seorang pemain yang berjuang bagi mencari setiap kemenangan. Pemain-pemain saya adalah keluarga dan sumber kekuatan saya tanpa mereka saya tidak boleh menjadi jurulatih,” katanya.

Beliau berkata demikian pada sidang media selepas menghadiri mesyuarat khas berhubung isu berkenaan yang dipengerusikan Exco Pembangunan Belia, Sukan dan Badan Bukan Kerajaan (NGO), VP Shanmugam.

Hadir sama, Ketua Pengarah Majlis Sukan Negara (MSN), Datuk Ahmad Shapawi Ismail; Presiden Persatuan Bola Tampar Malaysia (MAVA), Hean Boon Yeow dan Pengarah MSN negeri, Asri Ninggal.

Mengulas lanjut, jurulatih itu yang dikenali dengan nama Hadee Amar itu tidak berniat untuk mengambil tindakan sehingga mendatangkan kecederaan sebaliknya untuk menaikkan lagi semangat dan memotivasikan pemain-pemainnya dalam setiap perjuangan.

“Saya memohon maaf kepada semua pemain terutama sekali dua pemain yang terlibat, ibu bapa pada kelab saya sendiri, Mastanah, MAVA, Persatuan Bola Tampar Melaka dan komuniti bola tampar seluruh Malaysia.

“Saya sedia dan reda dengan segala keputusan yang bakal dikenakan kepada saya dan berharap perkara ini menjadi pengajaran pada diri saya sendiri,” katanya lagi. – MalaysiaGazette


Kerajaan perlu keluarkan SOP pelancong China

0

BANGI, Rabu –
Prosedur Operasi Standard (SOP) yang jelas perlu dikeluarkan segera oleh pihak kerajaan dalam menghadapi pelancong China serta mengekang penularan Covid-19 ke negara ini.

Ketua Pembangkang, Datuk Seri Hamzah Zainudin berkata, ia bagi memastikan kepentingan negara terjamin terutama  bagi menjaga nyawa rakyat.

“SOP tersebut mestilah bersifat mencegah (
preventive
) agar penularan varian tersebut dapat dibendung dengan berkesan.  Ia haruslah adil kepada semua pihak bagi memelihara kelangsungan kehidupan rakyat terutama mereka yang terlibat dalam industri pelancongan dan perniagaan.

“SOP tersebut juga mestilah mempunyai perincian yang mampu memantau serta menjejaki pengembara yang berada dalam negara dan mengambil kira keupayaan sistem kesihatan awam (
national health care system
).

Artikel berkaitan

Parlimen, NGO bincang bentuk jawatankuasa khas isu Palestin

Kelemahan Pengurusan

Penduduk Malaysia bertambah 2.1 peratus pada 2023

Tiada kesalahan jenayah babitkan kes hakim Nazlan

Pas sedia beri kerjasama kepada SPRM

“Kerajaan wajar dengan segera mengaktifkan Mesyuarat Khas Majlis Keselamatan Negara (MKN) bagi memastikan semua jabatan dan agensi kerajaan bersedia bagi menghadapi sebarang kemungkinan,” kata Ahli Parlimen Larut tersebut.

Sebelum ini, Ketua Pengarah Kesihatan, Tan Sri Dr Noor Hisham Abdullah berkata, varian BA.5.2 dan BF.7 COVID-19 yang sedang menular di China, telah dikesan di Malaysia pada Mac dan Ogos tahun lalu.


Kes denggi meningkat 150 peratus, kematian 180 peratus pada 2022

0

BANGI, Rabu – Jumlah kumulatif kes demam denggi yang dilaporkan sepanjang tahun 2022 mencatatkan peningkatan sebanyak 150.7 peratus atau 39,737 kepada 66,102 kes berbanding 26,365 pada 2021.

Ketua Pengarah Kesihatan, Tan Sri Dr Noor Hisham Abdullah berkata, jumlah kumulatif kematian akibat komplikasi denggi yang dilaporkan pada 2022 pula ialah 56 berbanding 20 bagi tempoh sama pada 2021 iaitu peningkatan 36 kematian atau 180 peratus.

“Peningkatan kes dan kematian akibat denggi ketika ini perlu diberi perhatian serius oleh semua pihak. Membanteras denggi adalah tanggungjawab semua,” menurutnya dalam kenyataan hari ini.

Beliau berkata, tindakan pencegahan amat diperlukan bagi memastikan kejadian demam denggi dapat diatasi dan semburan racun serangga tidak akan menyelesaikan masalah jika tempat pembiakan nyamuk Aedes tidak dihapuskan.

Artikel berkaitan

Pengampunan Najib: Veteran UMNO ingatkan jangan bertindak semberono

Pembahagian kerusi PH, BN selepas DUN bubar

KADAR PENGGUNAAN KATIL DI TERENGGANU MEMBIMBANGKAN

Bekas Pengerusi 1MDB diawasi hingga ke tandas ketika MOU dengan PetroSaudi

DONG ZONG RAKUS, SEPATUTNYA PERKASA SISTEM PENDIDIKAN KEBANGSAAN

Dr Noor Hisham berkata, faktor yang menyebabkan peningkatan kes ialah pergerakan manusia apabila semua sektor dibuka sepenuhnya setelah pandemik Covid-19 menjadikan lebih mudah menyebarkan virus denggi ke tempat lain.

Katanya, pesakit denggi tidak bergejala yang melawat ke tempat baharu boleh menyebarkan virus itu apabila digigit nyamuk Aedes.

Faktor lain ialah apabila berlaku perubahan serotaip denggi kepada DEN 4 di kebanyakan negeri menyebabkan peningkatan kes dan kematian serta tabiat segelintir masyarakat yang tidak membuang sampah di tempat pelupusan disediakan turut menyumbang kepada tempat pembiakan Aedes.

“Faktor cuaca, suhu serta bencana banjir yang dialami dapat mempengaruhi perkembangan nyamuk dan larva yang menyebabkan populasi Aedes meningkat seterusnya menyebarkan virus denggi,” katanya.

Bagi menurunkan kejadian kes dan wabak denggi, Dr Noor Hisham menyarankan negeri yang dilanda banjir seperti Kelantan, Terengganu, Pahang, Perlis, Perak, Kedah, Sabah dan Sarawak supaya melaksanakan aktiviti pembersihan longgokan sampah serta sisa seminggu selepas air surut untuk mengelak daripada ia menjadi tempat pembiakan Aedes.

Katanya, pihak berkuasa tempatan juga hendaklah memastikan urusan pelupusan sampah berjalan sempurna dan teratur manakala masyarakat diingatkan agar menjalankan aktiviti ‘cari dan musnah’ tempat pembiakan Aedes di kawasan persekitaran kediaman masing-masing setiap minggu.

Dr Noor Hisham turut mencadangkan penggunaan bahan pembunuh jentik-jentik di kawasan yang berpotensi menjadi tempat pembiakan Aedes seperti pam tandas, kolam hiasan dan kolah air manakala bekas penyimpanan air hendaklah ditutup rapat agar nyamuk tidak dapat bertelur.

“Pastikan tiada air bertakung di penutup bekas penyimpanan air, alas penapis air, palong air hujan, alas pasu dan sebagainya,” kata beliau.

Beliau berkata, survelan chikungunya merekodkan sebanyak 13 kes pada Minggu Epidemiologi ke-52 dengan lapan kes dari Pulau Pinang, empat kes dari Selangor serta satu kes dari Wilayah Persekutuan Kuala Lumpur dan Putrajaya.

Jumlah kumulatif kes chikungunya bagi 2022 pula ialah 814 berbanding 1,432 kes pada 2021.

Dr Noor Hisham berkata bagi survelan zika sepanjang 2022, sebanyak 2,238 sampel darah serta 18 urin telah disaring dan hasilnya adalah negatif. – Bernam


Melabur dalam dana ASB tidak merugikan

0

BANGI, Rabu –
Rata-rata masyarakat yang menganggap pelaburan dalam Amanah Saham Bumiputera (ASB) menerusi pembiayaan adalah merugikan ketika dividen rendah kurang tepat dan tidak wajar.

Ketua Pegawai Eksekutif KAC, Wealth Sdn Bhd, Khairi Aizat Hasan berpendapat, Amanah Saham Nasional Bhd (ASNB) masih menawarkan dividen setiap tahun dan dana unit amanah dalam ASB berharga tetap RM1 seunit.

Menurut Khairi, jumlah dividen yang diberikan mungkin mengecil pada tahun 2022 yang menyebabkan ramai beranggapan tidak untung melabur di ASB terutamanya individu yang menggunakan teknik
rolling dividen
.

“Dalam mengira untung atau rugi pelaburan ASB menerusi pembiayaan, ia perlu mengambil kira nilai serahan dan jumlah dividen, yang mana kebanyakan pelabur terlepas pandang akan pengiraan nilai serahan.

Artikel berkaitan

Anak muda sepatutnya perlu digalakkan kuasai teknologi baharu, bukan `berjinak’ dengan ganja!

Stok Minyak Masak Sukar Didapati, Membebankan Pengguna

Pasang tenaga solar tanpa pendahuluan bermula hari ini

Malaysia salur lebih AS$2 juta kepada Turkiye, Syria

Arah kiblat tersasar, JAKIM & Majlis Agama Negeri perlu keputusan bersama

“Contohnya, pelabur ambil jumlah pembiayaan ASB RM100,000, dia dapat dividen RM5,000 dan jumlah ansuran setahun sebanyak RM6,000, jadi jumlah RM1,000 yang perlu ditambah untuk tampung jumlah ansuran itu dikatakan rugi.

“Sedangkan nilai serahan ketika pembiayaan dibatalkan, pelabur berkenaan boleh dapat lebih daripada RM1,000, sekali gus mereka tidak rugi apa-apa,” katanya.

Jelas beliau, pelabur ASB yang menggunakan kaedah pembiayaan perlu melihat pulangan pelaburan (ROI) secara menyeluruh berbanding tertumpu kepada jumlah dividen sahaja tetapi juga nilai serahan jika mereka membatalkan pembiayaan ketika itu.

Baru-baru ini, ASNB mengumumkan agihan pendapatan 3.35 sen seunit dan bonus 1.25 sen seunit, dengan jumlah keseluruhan 4.60 sen seunit kepada pemegang unit ASB bagi tahun kewangan berakhir 31 Disember 2022.

Mengulas lanjut, Khairi yang berpengalaman berkhidmat di tiga bank utama, berkata kerugian akan dihadapi oleh pelabur yang mengambil pembiayaan ASB tanpa membuat pengiraan secara tepat dan salah memilih strategi.

“Jika pelan takaful diambil secara berlebih-lebihan, ia akan menjejaskan nilai serahan apabila pembiayaan dibatalkan, yang mana pelabur perlu mengeluarkan dana tambahan untuk menampung kekurangan nilai atau short fall yang wujud.

“Sebagai contoh, katakan mereka mengambil tempoh pembiayaan 30 tahun, namun merancang untuk jual semula sijil pada tahun kelima.

“Sewajarnya, mereka hanya ambil takaful untuk tempoh lima tahun, bukan 30 tahun kerana premium takaful akan jadi tinggi mengakibatkan ansuran bulanan serta kadar faedah perlu dibayar juga menjadi lebih tinggi,” katanya.

Beliau berkata, pelabur juga akan rugi jika pelan takaful yang diambil berlebihan berbanding tempoh pelaburan namun dinasihatkan untuk
mengambil pelan itu seminimum yang mungkin dan mencukupi dengan tempoh pelaburan
yang diinginkan
.

Tegasnya, strategi ideal bagi mengoptimumkan pelaburan ASB ialah dengan kuasa kompaun, yang mana dividen tidak dikeluarkan kerana modal pelaburan akan terus bertambah jika dibiarkan untuk jangka masa panjang.


Perjanjian 1963 dimuktamad bulan depan

0

BANGI, Rabu-
Perdana Menteri, Datuk Seri Anwar Ibrahim memaklumkan, beliau akan mempengerusikan Majlis Tindakan Perjanjian Malaysia 1963 ataupun MA63 di Kuching, Sarawak pada bulan hadapan.

Sehubungan itu, Anwar turut menyatakan, satu pertemuan akan dibentuk bersama Premier Sarawak dan Ketua Menteri Sabah.

SIDANG MEDIA PASCA MESYUARAT KABINET DI JABATAN PERDANA MENTERI

Menurut Anwar , satu keputusan mengenai soal kuasa penyeliaan gas di Sabah dan Sarawak sudah diputuskan. Kini hanya menunggu tindakan muktamad daripada Ketua Menteri Sabah setelah memperoleh perkenan Yang di-Pertuan Agong.

Dalam pada itu, Anwar turut memaklumkan, Timbalan Perdana, Menteri Datuk Fadhilah akan mempengerusikan dan menyegerakan isu MA63 bersama Menteri Tugas-Tugas Khas, Datuk Nizam Abu Bakar.

Artikel berkaitan

Dunia akhirat perlu selari – Tun Mahathir

Muhyiddin Mungkin Tak Pertahan DUN Gambir

BERSIH Mohon Sembah Tidak Bersetuju Dengan Sultan Johor.

Serbu kedai pakaian, rebut baju raya RM1 hingga kecoh

Tiga beradik didera dan dirantai pada kaki

Terdahulu,
kerajaan digesa segerakan semakan semula warta berkenaan Pemberian Khas kepada Sabah seperti yang termaktub dalam Perkara 112D Perlembagaan Persekutuan.


Perketat SOP, pelancong China tidak disekat – Anwar Ibrahim

0

BANGI, Rabu – Sekatan untuk pelancong China memasuki negara tidak akan berlaku, namun kawalan keselamatan dan prosedur operasi standard (SOP) akan diperketatkan bagi mengekang penularan Covid-19 ke negara ini.

Perdana Menteri, Datuk Seri Anwar Ibrahim memaklumkan, tiada sekatan dilakukan kepada pelancong dari mana-mana negara tetapi kerajaan akan memperketatkan SOP di pintu-pintu masuk sempadan negara.

“Kawalan itu diperketatkan tetapi tidak memilih negara kerana seperti mana yang saya tahu, pelawat mungkin dari Indonesia tetapi bulan lalu  mereka ke negara China, umpamanya.

“Jadi hal-hal sedemikian itu lebih kompleks. Jadi, kita tidak mahu ambil satu tindakan yang gopoh semata-semata beberapa laporan,” katanya k
etika diminta mengulas isu sekatan pelancong China yang dibimbangi membawa virus Covid-19 pada sidang media selepas mempengerusikan mesyuarat Kabinet di Putrajaya hari ini.

Artikel berkaitan

Muhyiddin wajar letak jawatan demi kebaikan BERSATU, PN – Azmi Hassan

Arahan tulisan Jawi di papan tanda tidak langgar Perlembagaan Persekutuan

Permohonan permit jual mercun dijangka meningkat

Dakwaan kes Menteri buat kecoh di KLIA disiasat rapi -PM

Polis Tahan Ibu Saudara Kanak-Kanak Maut

Jelasnya, mengikut tinjauan di seluruh dunia, penularan Covid-19 dilihat berlaku di setiap negara dan bukan hanya di China.

Tegas beliau, keselamatan negara akan menjadi keutamaan serta tidak akan bertolak ansur terhadap mana-mana isu yang mengancam keselamatan rakyat.

“Yang penting bagi kita ialah tidak tolak ansur untuk menjamin keselamatan rakyat dan negara,” tambah beliau.


Perlu ada jabatan khas tangani isu dera kanak-kanak – Raja Zarith

0

BANGI, Rabu – Permaisuri Johor mendesak kerajaan Persekutuan agar meneliti dan memperbaiki kelemahan sistem pihak berkuasa berkaitan keselamatan serta perlindungan kanak-kanak di negara ini.

Raja Zarith Sofiah Sultan Idris Shah bertitah, kelemahan itu menyebabkan kurangnya keyakinan masyarakat awam terhadap kemampuan pihak berkuasa sama ada tindakan susulan dibuat berkesan atau tidak dalam memastikan persekitaran yang sebaiknya bagi melindungi mangsa.

“Dimanakah kelemahan di dalam sistem kita sehingga penderaan yang begitu dahsyat seperti kes Allahyarham Lokman boleh berlaku. Mungkin ada pelbagai faktor, namun di sinilah peranan yang perlu dimainkan oleh pihak berkuasa bagi memperbaiki situasi ini.

“Mungkin ramai dalam kalangan rakyat tidak menyedari saluran yang sepatutnya mereka gunakan dalam kes-kes melibatkan kanak-kanak.

Artikel berkaitan

Serahkan Semula Tugas Kepada Pdrm & Atm

Tolak Tulisan Jawi Bererti Tidak Hormati Identiti Nasional

Zahid sahkan dua jawatan tertinggi UMNO tidak dipertandingkan

Sekolah vernakular tidak patut wujud – BERJASA

50 Peratus Kawasan Berpenduduk Boleh Capai Liputan 5G

“Terdapat juga isu defisit kepercayaan terhadap keberkesanan laporan yang diutarakan kepada pihak berkuasa, sama ada tindakan susulan mereka berkesan atau tidak dalam memastikan persekitaran yang sebaiknya bagi melindungi mangsa,” titah Baginda.

Baginda bertitah demikian selepas berkenan menerima mengadap beberapa agensi kerajaan dan pertubuhan bukan kerajaan (NGO) di Istana Polo, Pasir Pelangi pada Rabu.

Pada Isnin lalu, seorang kanak-kanak lelaki berusia empat tahun maut akibat didera di Senggarang, Batu Pahat.

Mangsa yang dikenali sebagai Lokman dilaporkan telah meninggal dunia selepas tiga hari dirujuk ke Hospital Sultan Ismail (HSI) akibat pengsan di rumahnya di Senggarang.

Hasil siasatan awal mendapati kematian kanak-kanak berkenaan akibat didera dengan terdapat pelbagai kesan kecederaan baharu dan lama di seluruh tubuh badan mangsa.

Raja Zarith seterusnya berharap semua pihak berkaitan mengambil langkah menambah baik sistem perlindungan kanak-kanak.

Baginda juga terkenang kes penderaan yang dilaporkan berlaku sebelum ini seperti melibatkan Allahyarhamah Nurul Huda Abdul Ghani pada 2004 dan Allahyarhamah Nurul Nadirah Abdullah (Dirang) pada 2012.

“Kes Allahyarham Lokman ini mengingatkan saya kepada kepiluan dan kesedihan tragedi lalu seperti yang berlaku kepada mereka.

“Akta Kanak-Kanak perlu diperkukuh dengan peruntukan perundangan supaya tindakan yang lebih proaktif dan agresif boleh diambil. Salah satu perkara utama lagi yang mesti diberi perhatian adalah peranan Jabatan Kebajikan Masyarakat (JKM) yang perlu dikemas kini untuk perkhidmatan yang lebih berkesan.

“JKM pada masa kini amat terbeban dengan aduan keluarga yang memerlukan bantuan, termasuk ketika bencana seperti banjir atau kebakaran rumah. Mungkin sebuah jabatan kerajaan khas boleh ditubuhkan khusus untuk menangani isu kanak-kanak termasuk penderaan, buli di sekolah dan lain-lain,” titah baginda.


Sabah, Sarawak dapat kuasa luluskan projek bawah RM50 juta

0

BANGI, Rabu –
Perdana Menteri, Datuk Seri Anwar Ibrahim memaklumkan kuasa bagi meluluskan projek di bawah RM50 juta telah diserahkan hampir sepenuhnya kepada Sabah dan Sarawak selaras dengan peraturan-peraturan kewangan yang ditetapkan.

Kuasa selia gas sepenuhnya di Sarawak dan di Sabah juga telah diluluskan

Kini Sabah serta Sarawak tidak lagi perlu menunggu kelulusan daripada kerajaan Persekutuan agar projek yang sewajarnya dibentuk tidak dilengahkan berdasarkan kerenah birokrasi dan peraturan oleh penguatkuasa sebelum ini.

Beliau berkata demikian pada sidang media selepas mesyuarat Kabinet di Putrajaya pada Rabu.

Dalam pada itu, beliau turut menyatakan pihaknya telah membincangkan mengenai keputusan menurunkan kuasa kepada bekalan gas Sabah dan Sarawak lantas meluluskan isu berkenaan.

Artikel berkaitan

Pindaan Memansuhkan Hukuman Mati Mandatori Akan Dibentangkan Pada Oktober – Wan Junaidi

Main kutu moden tawarkan dividen boleh dikenakan cukai

PN sasar menang 33 kerusi bentuk kerajaan di Selangor

Permohonan Irwan, Arul batal saman 1MDB ditolak

TH gesa 31,600 bakal haji segera jawab surat tawaran


Tanah rizab Melayu: Orang dalam, ahli politik mungkin terlibat

0

Bangi, Rabu – Isu kehilangan tanah rizab Melayu bukan perkara kecil dan berkemungkinan mempunyai penglibatan ahli politik dalam isu berkenaan.

Aktivis Pertubuhan Muafakat Sejahtera Masyarakat Malaysia (MUAFAKAT), Rashidi Haris berkata, penglibatan politikus pasti ada walaupun pelbagai pihak cuba menafikannya.

Rashidi menambah, mandat serta amanah bagi menjaga kepentingan rakyat dan harta orang melayu hanyalah politik semata-mata.

Artikel berkaitan

Jangan manipulasi isu pemilikan tanah rizab Polis Diraja Malaysia

Gaji penjawat awam naik boleh tingkatkan defisit negara – Anwar

Melayu Perlu Cintai Hak Dimiliki, Tanah Rezab – PEMBELA

Saksi pendakwaan ke-15 kata 40 penghantaran duit dibuat sendiri ke rumah Zahid

Manusia biasa lupa hukum bila tamak kuasa

Memetik
Ismaweb
, Rashidi berkata, kehilangan tanah rizab melayu menjadi perkara yang perlu dibahaskan apabila penjualan tanah rizab Melayu melibatkan kehilangan ribuan ekar kepada bukan melayu.

Tambahnya, penyelesaian dan penggantian tanah rizab melayu belum diganti sehingga kini tetapi terus diterokai sehingga membabitkan ribuan ekar.

Rashidi turut mempersoalkan kawasan tanah kosong dan rizab yang boleh diketahui umum dengan proses penjualan berjalan lancar seperti mempunyai penglibatan pegawai dalaman.

Terdahulu,
Utusan Malaysia
 melaporkan, pengurusan tanah rizab Melayu di Perak dikesan kurang cekap sehingga mengakibatkan sekurang-kurangnya 3,214 hektar tanah rizab Melayu di Mukim Jaya Baru dan Sitiawan dipindah milik kepada bukan Melayu secara tidak sah.

Tindakan itu bertentangan dengan Seksyen 19 Enakmen Rizab Melayu 142 dan tidak mengikut Seksyen 419 Kanun Tanah Negara.

Bagaimanapun, Pejabat Tanah dan Galian (PTG) Negeri Perak menegaskan tiada penyelewengan dalam isu pindah milik beribu hektar tanah rizab Melayu kepada bukan Melayu seperti didedahkan akhbar berkenaan.


AADK sasar 75 peratus penagih tidak berulang

0

BANGI, Khamis – Agensi Antidadah Kebangsaan (AADK) digesa untuk mencapai sasaran 75 peratus penagih yang menjalani proses pemulihan meninggalkan aktiviti tersebut.

Menteri Dalam Negeri, Datuk Seri Saifuddin Nasution Ismail berkata, AADK mempunyai kekuatan tersendiri iaitu komitmen kerja luar bisa selain fokus agensi tersebut yang sangat jelas.

“Kayu ukur kepada hasil kerja AADK, termasuklah pertama apabila mereka dapat menjayakan beberapa program pemulihan untuk tahun lepas baru berakhir seminggu, angka menunjukkan bagi setiap 100 penagih yang dikesan kemudian dibawa ke bawah program pemulihan.

“Pada akhir program pemulihan, yang kekal meninggalkan amalan itu adalah 70 peratus, tahun ini saya menggesa supaya AADK meletakkan sasaran lebih tinggi iaitu 75 peratus, apakah
benchmark
 antarabangsa?
Benchmark
 antarabangsa antara 35 hingga 50 peratus,” katanya.

Artikel berkaitan

Program melawat rumah ibadah tidak harus disekat – MUDA

Penyokong PH Bantah ADUN Bilut Dan Minta Anwar Letak Jawatan

Muhyiddin tawar Khairy bertanding atas tiket BERSATU

Pengumuman peruntukan sekolah persendirian cina dipersoal

Keputusan Diambil Demi Nyawa Rakyat – PM

Beliau berkata demikian dalam sidang media selepas mengadakan lawatan kerja ke Agensi Antidadah Kebangsaan di Kajang, Selangor pada Khamis.

Sementara itu, AADK menerusi edaran siaran media berkata, agensi tersebut telah merawat pulih 44,754 orang penagih melalui Program Rawatan dan Pemulihan Dalam Komuniti (RPDK) di 109 Pejabat AADK daerah seluruh negara.

Daripada jumlah itu, dari Januari hingga November 2022, seramai 17,151 penagih telah dinilai dan hasilnya mendapati 12,212 penagih mencapai tahap pemulihan.

Menurut kenyataan tersebut, pencapaian itu dinilai menerusi kaedah Cure dan Care Recovery Index (CCRI).


Ahmad Zahid enggan komen ‘Langkah London’

0

BANGI, Khamis – Timbalan Perdana Menteri, Datuk Seri Dr Ahmad Zahid Hamidi enggan mengulas mengenai dakwaan  ‘Langkah London’ dalam cubaan untuk menjatuhkan Kerajaan Campuran yang melibatkan beberapa pemimpin politik, termasuk daripada UMNO.

Sebaliknya, Presiden UMNO itu berkata, ia hanyalah khabar angin semata-mata.

“Saya dengar khabar angin (sahaja), (saya) tak buat keputusan
based on rumours
 (berdasarkan kepada khabar angin),” katanya dalam sidang media sempena Amanat Tahun Baharu 2023 di Kementerian Kemajuan Desa dan Wilayah, Putrajaya hari ini.

Artikel berkaitan

Ketepikan Masalah Dalaman – Ahmad Zahid

PATI antara faktor penyakit tibi meningkat di Malaysia

Zuraida dakwa dipecat PBM kerana kecuaian RoS

Sultan Kedah berangkat ke Rumah Terbuka Malaysia Madani esok

Polis ambil alih siasatan jika ada unsur khianat nahas Elmina

Beliau berkata demikian bagi mengulas gambar yang tersebar memaparkan individu didakwa Pengerusi Perikatan Nasional (PN), Tan Sri Muhyiddin Yassin yang mengadakan pertemuan tertutup di London.

Gambar tersebut telah menimbulkan spekulasi terdapat rancangan pihak tertentu untuk menjatuhkan Ahmad Zahid.

Naib Presiden UMNO, Datuk Seri Ismail Sabri Yaakob yang turut tempias dalam spekulasi itu mendakwa beliau menjadi mangsa serangan fitnah oleh pihak yang ’tidak mengenal dosa’.

Beliau yang juga bekas Perdana Menteri berkata, sejak berakhirnya Pilihan Raya Umum (PRU), beliau lebih banyak berdiam diri untuk mengelak daripada menjadi mangsa sebarang fitnah atau spekulasi.

Tegasnya, beliau tidak pergi atau bercuti ke London baru-baru ini sebaliknya menghabiskan masa bersama keluarganya di Timur Tengah.

Kumpulan itu dikatakan mengadakan pertemuan rahsia di London baru-baru ini dan dituduh sedang mengatur gerakan bagi membuat penjajaran semula politik negara. – MalayaiaGazette


Batal sidang media, ‘Langkah Kinabalu’ didakwa gagal

0

BANGI, Khamis – Sidang akhbar Presiden Parti Warisan (Warisan), Datuk Seri Mohd. Shafie Apdal yang dikatakan berhubung mengambil alih pentadbiran Kerajaan Negeri Sabah daripada Gabungan Rakyat Sabah (GRS) yang dijadualkan pukul 7 malam ini, ditunda ke satu masa yang akan dimaklumkan kemudian.

Hari ini, Barisan Nasional (BN) Sabah turut mengadakan mesyuarat di bangunan UMNO negeri dipercayai berkaitan perkara sama.

Terdahulu, wujud spekulasi mengatakan Warisan dan BN Sabah akan bergabung bagi membentuk kerajaan negeri yang baharu.

Ketika ini, gabungan kedua-dua parti tersebut memiliki 36 kerusi iaitu Warisan dengan 19 kerusi Dewan Undangan Negeri (DUN) manakala BN Sabah mempunyai 17 kerusi termasuk dua ADUN Dilantik.

Artikel berkaitan

Polis rakam keterangan 3 individu kes curi wang BAP RM109,000

Peguam Negara rayu keputusan pembebasan Muhyiddin

PAS ditawar sertai Kerajaan Perpaduan, Nga sifatkan cerita dongeng

Ditembak lebih 20 das, penolong ketua kampung maut

Sudah isytihar taubat, pengasas ajaran sesat `Asmaul Husna’ dikenal pasti masih aktif

Sekiranya BN menarik sokongan daripada kerajaan GRS maka parti itu hanya tinggal 29 kerusi.

Namun, masih ada enam ADUN yang mesra kerajaan termasuk seorang ADUN Bebas.

Semalam, Setiausaha Agung GRS, Datuk Seri Masidi Manjun berkata, difahamkan bahawa ada pihak-pihak tertentu yang mendakwa telah memperoleh sokongan lebih separuh daripada ADUN Sabah untuk membolehkan kumpulan tersebut menubuhkan sebuah kerajaan negeri yang baharu.

Masidi berkata, Datuk Seri Hajiji Noor telah menerima perakuan dan sokongan daripada majoriti besar Ahli Dewan Undangan Negeri (ADUN) Sabah untuk terus memimpin kerajaan negeri yang ada sekarang. Ia termasuk sokongan tujuh ADUN Pakatan Harapan (PH) Sabah.

Namun, tujuh ADUN PH Sabah hari ini mengeluarkan kenyataan bersama bahawa mereka tidak pernah memberikan akaun bersumpah kepada mana-mana pihak selepas 2020.

Sebaliknya pada November lalu, ADUN PH Sabah hanya menyatakan sokongan terhadap kerajaan yang dipimpin oleh Hajiji sehingga habis penggal demi kestabilan politik di Sabah.


Kemasukan pelancong China tingkatkan kes, tiada komplikasi teruk

0

BANGI, Khamis –
Sekatan kemasukan pelancong China ke Malaysia telah banyak disuarakan namun sukar untuk dilaksanakan kerajaan susulan sekatan itu tidak dibuat secara keseluruhan di peringkat global.

Susulan itu, Pakar Kesihatan Awam Universiti Putra Malaysia (UPM), Prof. Madya Dr. Malina Osman berkata, tindakan tersebut akan menyebabkan lonjakan kes namun situasi komplikasi teruk berada dalam keadaan rendah.

“Saya berpendapat, kita memang berisiko dapat lonjakan kes tapi risiko untuk kita berdepan dengan masalah kelumpuhan sistem perkhidmatan kesihatan atau mereka yang mendapat komplikasi teruk agak rendah,” katanya
ketika dihubungi TV Pertiwi.

Artikel berkaitan

Perkataan ‘Rahmah’ pada menu tidak halal kurang sesuai

Jual Sijil Palsu, Doktor Disambung Reman

Khutbah Jumaat tegaskan penggunaan kalimah Allah hanya untuk umat Islam

Najib Selar Tindakan Bekas Gabenor Bank Negara

Rafizi bagi 4 sebab kenapa kerajaan tidak benar keluar KWSP

Beliau turut menjelaskan, komplikasi rendah tersebut adalah disebabkan liputan vaksin yang sangat baik di Malaysia.

Tambahnya, sub varian omicron BA-5.2 dan BA.7 sememangnya menyebabkan lonjakan kes tetapi tiada data jangkitan teruk atau kematian yang dikaitkan.

Berdasarkan data terkini, Dr. Malina menjelaskan sepanjang satu hingga dua minggu lalu tidak ada tanda-tanda baru yang mencatatkan virus baharu sehingga mencatatkan virus baharu kerana ia disebabkan laoporan data China yang tidak tepat.

Jelasnya, pada tahun 2022 banyak kes dari China yang tidak dilaporkan.

Dalam pada itu, Dr. Malina turut mengesyorkan agar rakyat memanfaatkan vaksin dos penggalak yang telah disediakan selain mengamalkan gaya hidup sihat dengan menjaga pola pemakanan.

Semalam, Perdana Menteri, Datuk Seri Anwar Ibrahim memaklumkan

kerajaan tidak akan mendiskrimasi mana-mana negara termasuk China daripada memasuki Malaysia susulan peningkatan kes COVID-19 di negara itu.


Mohamad fokus siapkan kapal LCS secepat mungkin

0

BANGI, Khamis – Kementerian Pertahanan memberi jaminan akan memastikan projek pembinaan Kapal Tempur Pesisir (LCS) disiapkan menjelang Julai 2024.

Menterinya, Datuk Seri Mohamad Hasan berkata, pihaknya mengambil serius dalam perkara itu selain ia juga merupakan agenda utama kementeria tersebuta.

Buat permulaan, sekurang-kurangnya empat kapal LCS disasarkan untuk siap dibina secepat mungkin.

Artikel berkaitan

Lepasan SPM, hati-hati tawaran masuki IPTA melalui media sosial – Khaled

Tidak Perlu Ikut Perasaan, Guna Saluran Yang Betul

Semakan kehakiman rampasan jam tangan kaitan LGBTQ ditangguh 23 Ogos

Hadi disiasat Akta Hasutan berhubung hantaran berbaur perkauman

Nasib 89 keluarga terbabit laluan ECRL akan dibela – MB Selangor

“Lagipun, saya dan Ketua Setiausaha Kementerian (Datuk Seri Muez Abd Aziz) mengambil serius isu ini dan misi kami sekarang adalah untuk menyiapkan pembinaan kapal LCS itu dengan segera,”

“Kami hanya akan menumpukan fokus dan pertimbangan dalam aspek komersial dan akan memastikan sekurang-kurangnya empat kapal LCS siap belayar.

“Selagi saya bertanggungjawab di Mindef ini, misi saya adalah mahu memelihat kapal LCS ini berada atas air (belayar) menjelang Julai 2024,” katanya dalam amanat Tahun Baharu Menteri Pertahanan 2023 di Auditorium Wisma Pertahanan di Kuala Lumpur hari ini.

Turut hadir Timbalan Menterinya, Adly Zahari; Ketua Setiausaha Kementerian Datuk Seri Muez Abd Aziz dan Panglima Angkatan Tentera Malaysia, Jeneral Tan Sri Affendi Buang.

Mohamad berkata, beliau akan berusaha menyiapkan projek pembinaan kapal LCS itu dipergiatkan oleh kementeriannya.

Malah, pihaknya juga akan membawa perkara ini kepada perhatian segera Kementerian Kewangan dan Kementerian Hal Ehwal Ekonomi untuk pertimbangan sewajarnya.

“Apabila perkara ini dibawa kepada kedua-dua kementerian itu (Anwar Ibrahim-Rafizi Ramli), gambaran menyeluruh tentang projek kapal LCS akan dibincangkan secara terperinci untuk diselesaikan segera,” ujar beliau.

Dalam satu lagi perkembangan lain berkaitan aset pertahanan, beliau berkata, Kementerian Pertahanan juga akan memastikan perolehan untuk Light Combat Aircraft (LCA) and Littoral Mission Ship (LMS) diselesaikan pada tahun ini.

“Saya akan mengadakan lawatan terhadap projek perolehan utama yang lain yang telah dicadangkan untuk tahun ini.

Pada Disember lalu, Mohamad memaklumkan projek pembinaan kapal LCS tetap akan diteruskan tetapi tertakluk kepada semakan semula.

Namun sebelum itu, katanya beliau perlu memperoleh taklimat terperinci bagi mendapatkan gambaran sebenar mengenai projek berbilion ringgit yang dilanda masalah kelewatan untuk disiapkan.

“Kementerian Pertahanan akan memastikan semua enam buah kapal LCS itu disiapkan kerana ia merupakan aset yang sangat diperlukan oleh Angkatan Tentera kita,” tegasnya. – MalaysiaGazette


Shahrir dilepas, bebas kes penggubahan wang RM1 juta

0

BANGI, Khamis – Mahkamah Tinggi Kuala Lumpur hari ini melepas dan membebaskan Tan Sri Shahrir Ab Samad bagi pertuduhan gagal mengisytiharkan RM1 juta diterima daripada Datuk Seri Najib Razak melalui sekeping cek kepada Lembaga Hasil Dalam Negeri (LHDN).

Hakim Mahkamah Tinggi, Datuk Muhammad Jalil Hussin membuat keputusan itu mengikut peruntukan Seksyen 254 (3) Kanun Tatacara Jenayah selepas mendengar permohonan pihak pendakwaan dan pembelaan bekas Pengerusi Felda itu.

Difahamkan pendakwaan juga tidak akan meneruskan dakwaan terhadap tertuduh pada masa ini.

Pada mulanya, pendakwaan memohon untuk membebas tanpa melepaskan (DNAA) Shahrir.

Artikel berkaitan

Suspek bakar isteri ditahan di Nibong Tebal

Isu agihan kerusi PN di enam negeri selesai 95 peratus

Kes Dera: Jeritan Mangsa Dorong Keinginan Pelaku

MKN Ambil Alih Banjir, NADMA Lembap?

PM cadang proses rundingan peruntukan kepada pembangkang

DNAA bermaksud tertuduh masih boleh didakwa atas kesalahan sama pada masa akan datang.

Sepatutnya hari ini, Najib dijangka memberi keterangan sebagai saksi dalam kes ini.

Shahrir yang juga bekas Ahli Parlimen Johor Bharu sedang didakwa atas dakwaan gagal mengisytiharkan RM1 juta diterima daripada Najib melalui sekeping cek AmIslamic Bank Berhad bertarikh 27 November 2013 kepada LHDN.

Beliau didakwa mengikut Seksyen 4 (1) Akta Pencegahan Pengubahan Wang Haram dan Pencegahan Pembiayaan Keganasan 2001 yang membawa hukuman denda tidak melebihi RM5 juta atau penjara maksimum lima tahun atau kedua-duanya, jika sabit kesalahan. – MalaysiaGazette


Wanita Rusia ceroboh Menara Merdeka 118 kongsi pengalaman di Twitter

0

BANGI, Khamis –
Seorang wanita Rusia tular di media sosial selepas melakukan perbuatan menceroboh Menara Merdeka 118 dengan memanjat ke puncak pencakar langit berkenaan baru-baru ini.

Menerusi ciapan di akaun Twitter miliknya, wanita yang dikenali sebagai Angela Nikolau itu mengenakan tudung, cermin mata dan pakaian seragam pekerja bangunan supaya identitinya tidak dapat dikenali pihak berkuasa.

Wanita Rusia menceroboh pencakar langit, Menara Merdeka 118 berkongsikan pengalamannya berjaya memasuki menara itu di Twitter.

“Saya mengakui jatuh cinta terhadap Menara Merdeka 118 sebaik melihatnya dan merasakan suatu sambungan secara spiritual,”  katanya.

Wanita itu menerusi laman sosial Twitternya mengakui, dia jatuh cinta terhadap Menara Merdeka 118 yang dikatakan mempunyai suatu sambungan secara spiritual sebelum nekad memanjat menara tersebut.

Artikel berkaitan

Pelajar SJKC Perlu Sedar Kepentingan Bahasa Melayu

Jiao Zong tidak setuju soalan BM sama untuk SK dan SRJK

Hakim Meragui Pelepasan Tuduhan Rasuah Ke Atas Zahid

Istiqamah – Solat Subuh selamatkan akidah anak-anak

DUN Selangor bubar secara rasmi hari ini

Tambahnya, pencerobohan haram yang dilakukannya itu dimulakan dengan menyewa sebuah apartemen dengan pemandangan menara yang menarik supaya boleh menjalankan pengawasan dan pemerhatian terhadap bangunan berkenaan sebelum memasukinya.

Angela Nikolau mengenakan tudung, cermin mata dan pakaian seragam pekerja pembinaan sebagai penyamaran.

Angela menceritakan misi itu dimulakan dengan teknik penyamaran iaitu memakai tudung, cermin mata dan seragam pekerja bangunan untuk memastikan identitinya tidak dapat dikenalpasti.

⚡The time has come and I'd love to share the giga story how I climbed the incredible Merdeka 118⚡

Couldn't help adding
@steveaoki
 music here as it was playing in my head when I was standing on top of the world.
Feel the dizziness of being there with me

 Back to the story👇
pic.twitter.com/PYtwbzLX9T

— Angela Nikolau (@AngelaNikolau_)
January 4, 2023

Menerusi klip berdurasi lapan saat itu, Angela dilihat mengenakan pakaian serba merah serta membuat pusingan 360 darjah melalui kameranya sebelum menghabiskan beberapa minggu mencari butiran penting yang perlu diketahui sebelum berjaya memasuki menara itu.

Bagaimanapun, pihak Menara Merdeka 118 telah membuat laporan polis di Balai Polis Tun H S Lee yang memaklumkan wanita Rusia dan pasangannya yang menceroboh dan memanjat ke puncak bangunan tersebut.

Dalam pada itu, Ketua Polis Daerah Dang Wangi, Asisten Komisioner Noor Dellhan Yahaya berkata, laporan daripada Suruhanjaya Komunikasi dan Multimedia Malaysia (SKMM) mengenai maklumat terperinci pemilik asal akaun media sosial yang mengaitkan pasangan itu sudah diperoleh hari ini.

Polis akan mendapatkan maklumat daripada Jabatan Imigresen Malaysia (JIM) keberadaan semasa pasangan warga Rusia dalam negara ini untuk membantu kes pencerobohan dan memanjat Menara Merdeka 118 dalam kejadian baru-baru ini.


Projek Solar : Rayuan Kes Rosmah Didengar Julai

0

BANGI, Jumaat -Mahkamah Rayuan Putrajaya menetapkan tempoh selama empat hari, bermula 11 Julai depan bagi mendengar rayuan Rosmah Mansor bagi mengetepikan sabitan dan hukuman penjara 10 tahun dan denda RM970 juta bagi kesalahan rasuah membabitkan projek solar hibrid bernilai RM1.25 bilion untuk 369 sekolah luar bandar di Sarawak.

Mahkamah turut membatalkan jadual pendengaran yang ditetapkan sebelum ini, iaitu pada 22 dan 23 Jun.

Peguam Akberdin Abdul Kader mengesahkan perkara itu selepas pengurusan kes pagi ini.

“Tarikh baru untuk pendengaran rayuan adalah 11 hingga 14 Julai, dengan jadual sebelum ini iaitu 22 dan 23 Jun dikosongkan.”

“Ini kerana kami (pembelaan) mahu lebih hari bagi tiga permohonan (berkaitan kes tersebut).

Artikel berkaitan

Sarimah kecewa berita palsu terlantar sakit tersebar

Lantikan politik bukan peluang laba politik – BERJASA

Tun Mahathir sangkal kenyataan `Melayu angkuh’

Ankara ucap terima kasih kepada Kuala Lumpur hantar SMART

Dakwaan komplot PN guling kerajaan tidak berasas

“Jadi mahkamah tetapkan selama empat hari pada Julai,” katanya ketika dihubungi hari ini.

Timbalan pendakwa raya Poh Yin Tinn turut mengesahkan perkara itu, sambil menambah mahkamah mengarahkan semua pihak untuk memfailkan hujahan bertulis paling lewat pada 9 Jun dan membuat balasan paling lewat 4 Julai.

“Pengurusan kes terakhir pada 4 Julai,” katanya.

Pasukan peguam Rosmah sebelum ini dilaporkan akan membangkitkan 127 asas dalam rayuan isteri Najib Razak itu.

Antaranya adalah dia tiada kuasa untuk meluluskan sebarang projek kerajaan dan dakwaan hakim perbicaraan Mohamed Zaini Mazlan tidak bersikap adil terhadapnya.

Rosmah juga mendakwa dalang sebenar itu adalah bekas pembantunya, Rizal Mansor.

Rizal pada mulanya turut didakwa namun ia digugurkan. Dia kemudian menjadi saksi pendakwaan.

Rosmah turut membuat rayuan terhadap keputusan Zaini menolak permohonannya agar dia menarik diri daripada mendengar kes tersebut. – Malaysiakini


Agong titah projek pembangunan di Cameron Highlands dikaji semula

0

CAMERON HIGHLANDS, Jumaat – Berikutan kebimbangan berlakunya bencana alam, Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah, menitahkan kajian semula dijalankan ke atas semua projek pembangunan di kawasan bukit dan tanah tinggi di Cameron Highlands.

Baginda bertitah, perhatian serius perlu diberikan bagi segala bentuk projek di atas bukit tinggi kerana mendapati masih terdapat projek khususnya yang berasaskan pertanian dilihat berleluasa di Cameron Highlands.

“Cukuplah. Saya sudah cakap dulu dan sekarang. Walaupun ada kelulusan, perlu dikaji semula. Kalau tidak, mungkin kawasan ini menjadi botak dan tidak ada lagi kawasan hijau ataupun hutan atas bukit lagi,” titah baginda.

Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah, berkenan menyampaikan sumbangan kepada mangsa banjir

Al-Sultan Abdullah bertitah, ada sahaja kawasan tinggi bukit telah dipotong setiap kali baginda hadir ke kawasan berkenaan yang menimbulkan kemusykilan.

Jutseru baginda berharap kerajaan negeri memberi penekanan dalam isu projek pembangunan di di kawasan bukit dan tanah tinggi di Cameron Highlands.

Artikel berkaitan

Kerajaan tidak apologetik pertahan Islam sebagai agama Persekutuan

Pejuang dalam dilema, pilihan terbaik tidak sertai PRN

Ismail Sabri perlu hormati keputusan PAU 2022

Ab Rauf angkat sumpah Ketua Menteri Melaka

Banjir – Johor dapat peruntukan tambahan RM150juta

Baginda bertitah demikian pada majlis pengurniaan sumbangan kepada mangsa banjir lumpur di Kampung Baru, Kampung Raja di Cameron Highlands.

Baginda menzahirkan simpati kepada mangsa terbabit dan kesyukuran kerana tiada kehilangan nyawa dalam musibah banjir lumpur itu.

Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah, beramah mesra dengan penduduk di Cameron Highlands

Al-Sultan Abdullah berharap projek berhampiran kawasan penempatan berkenaan turut dikaji semula bagi mengelakkan kerosakan persekitaran dan ekosistem.

“Pihak berkaitan tidak patut sewenang-wenangnya memberi kelulusan projek tanpa penelitian keadaan sebenar lokasi. Turun padang…supaya kelulusan diberi bagi sesuatu projek, lebih dibuat dengan berhati-hati. Kena turun padang sendiri, jangan berdasarkan peta semata-mata,” titah baginda.

Sehubungan itu, baginda mencadangkan Menteri Besar, Pegawai Daerah dan Tanah, membuat tinjauan melalui helikopter dan menggunakan segala teknologi ada termasuk dron.

Pada Disember lalu, beberapa rumah dan jalan sekitar Kampung Raja dipenuhi lumpur ekoran kejadian banjir kilat yang berlaku di kawasan itu.

Al-Sultan Abdullah berkenan menyampaikan sumbangan peribadi kepada seramai 21 keluarga mangsa banjir lumpur berkenaan, sebelum berangkat pulang pada jam 5 petang.


Kabinet Sabah akan dirombak dalam masa terdekat – Hajiji

0

KOTA KINABALU, Jumaat – Ketua Menteri Sabah Datuk Seri Hajiji Noor hari ini mengumumkan Kabinet kerajaan negeri akan dirombak.

Beliau tanpa mengulas lanjut berkata, maklumat terperinci berhubung rombakan itu akan dimaklumkan kemudian.

Hal itu disahkan oleh Pejabat Media dan Komunikasi Jabatan Ketua Menteri Sabah dalam kenyataan hari ini.

“Maklumat terperinci mengenai rombakan itu akan dimaklumkan dalam masa terdekat,” katanya.

Rombakan Kabinet negeri dibuat dipercayai berikutan cubaan menukar kerajaan negeri itu semalam menerusi kerjasama Parti Warisan (WARISAN) dan Barisan Nasional (BN) Sabah.

Artikel berkaitan

Lebih 3.5 Juta Dadah Dirampas Dalam Tempoh Tiga Hari

Tunggakan hutang tidak mampu dibayar Felcra berjumlah RM312.22 juta

Masyarakat India Tidak Puas Hati Sop Sambutan Thaipusam

Selepas tembak lelaki Palestin, Israel halang ambulans dekati tubuh mangsa

MKT UMNO sokong Ahmad Zahid sebagai Presiden, tidak bentuk kerajaan bersama PN

Sejak tengah hari ini, timbul spekulasi bahawa Kabinet Negeri Sabah akan dirombak dan dua Ahli Dewan Undangan Negeri (ADUN) Barisan Nasional (BN) Sabah termasuk Datuk Seri Bung Moktar Radin yang juga Timbalan Ketua Menteri akan digugurkan.

Turut dijangka digugurkan ialah Menteri Pelancongan, Kebudayaan dan Alam Sekitar, Datuk Jafry Ariffin yang juga Setiausaha BN Sabah.

Selain itu, rombakan berkenaan juga dipercayai ada kaitan dengan sokongan Ahli Dewan Undangan Negeri (ADUN) Pakatan Harapan (PH) terhadap kepemimpinannya.

Pada Rabu, Setiausaha Agung Gabungan Rakyat Sabah (GRS) Datuk Seri Masihi Manjun berkata parti itu bersedia untuk membuktikan keabsahan sokongan Ahli Dewan Undangan Negeri (ADUN) daripada parti itu terhadap Hajiji sebagai Ketua Menteri, susulan difahamkan ada pihak tertentu mendakwa memperoleh lebih separuh sokongan untuk membolehkan kumpulan itu menubuhkan kerajaan negeri baharu.

Semalam semua tujuh ADUN Pakatan Harapan Sabah berkata mereka tidak akan menyokong kerajaan yang dibentuk melalui ‘pintu belakang’ dan berpendirian sebarang usaha untuk menubuhkan kerajaan baharu seharusnya berdasarkan agenda yang konstruktif dan polisi yang baik, demi kepentingan rakyat negeri itu.

DUN Sabah mempunyai 79 ADUN iaitu 73 ADUN yang dipilih dan enam ADUN dilantik.

Kerajaan Sabah pada masa ini mempunyai sokongan 59 ADUN iaitu 29 daripada GRS, Barisan Nasional (17), PH (tujuh), Parti Kesejahteraan Demokratik Masyarakat (3) dan masing-masing seorang ADUN daripada Parti Bangsa Malaysia, Parti Harapan Rakyat Sabah dan Bebas.


KKM perkenal ubat mesra OKU penglihatan dengan tulisan Braille

0

BANGI, Jumaat –
Kementerian Kesihatan (KKM) melancarkan inisiatif label Ubat Mesra Orang Kurang Upaya (OKU) Penglihatan dalam tulisan Braille bagi memudahkan urusan pengambambilan ubat di 250 klinik kesihatan di seluruh negara.

Menterinya, Dr. Zaliha Mustaffa berkata, label tersebut diwujudkan bagi memudahkan OKU Penglihatan mendapat maklumat berkenaan ubat-ubatan yang diambil.

Label ubat mesra OKU penglihatan yang diperkenalkan Kementerian Kesihatan Malaysia menunjukkan tulisan Braille yang menerangkan pengambilan ubat serta kegunaan ubat berkenaan.

“Label ini diwujudkan bagi memudahkan orang kurang upaya penglihatan mendapat maklumat yang bukan sahaja cepat tetapi tepat mengenai ubat dan preskripsi keatasnya.

Artikel berkaitan

Ismail Sabri perlu hormati keputusan PAU 2022

Syahir tolak pelawaan Rafizi berdebat, ikut jejak ‘senior’

Kerajaan PAS Kelantan Tetap Kukuh

Fasa 4 PPN, Pembukaan Ekonomi Punca Kenaikan

DUN Kedah lulus RUU Anti Lompat Parti

“Langkah ini selaras dengan matlamat di bawah
Malaysian Patient Safety Goals 2.0 – Medication Safety: Medication Without Harm
,” kata Zaliha.

Beliau yang ditemui dalam sidang media turut menjelaskan tulisan Braille yang terdapat pada ubat pesakit OKU penglihatan mempunyai penerangan cara pengambilan atau dos ubat selain mempunyai indikasi kegunaan ubat.

Ia juga bertujuan memudahkan urusan golongan itu mendapat maklumat yang cepat dan tepat mengenai ubatan yang diambil.

Tambahnya, golongan OKU sentiasa menjadi kumpulan keutamaan bagi KKM dengan memikirkan kaedah-kaedah baru bagi memudahkan dan membantu rakan-rakan OKU dalam mencapai perkhidmatan kesihatan yang terbaik.

“Buat permulaan, inisiatif ini akan dilaksanakan di 250 klinik kesihatan di seluruh negara yang akan memanfaatkan seramai 55,000 OKU penglihatan.

“Tahniah diucapkan kepada program perkhidmatan farmasi atas usaha proaktif dan prihatin dalam memenuhi keperluan OKU penglihatan,” katanya dalam sidang media itu.

Pagi tadi, Menteri Kesihatan memaklumkan perkara itu melalui pelancaran Amanat Tahun Baru 2023 yang dihadiri oleh Timbalan Menteri Kesihatan, Lukanisman Awang Sauni; Ketua Setiausaha KKM, Datuk Harjeet Singh dan Ketua Pengarah Kesihatan, Tan Sri Dr Noor Hisham Abdullah.


Selangor laksanakan program SelVax bermula esok

0

BANGI, Jumaat – Kerajaan Selangor akan meneruskan Program Pemberian Vaksin COVID-19 (SelVax) dan dos penggalak secara percuma mulai esok dalam usaha mencegah penularan pandemik berkenaan.

“Vaksin COVID-19 akan diberikan kepada kanak-kanak dan individu dewasa manakala dos penggalak akan diberikan kepada individu berumur 18 tahun ke atas dengan syarat enam bulan selepas menerima dos terakhir,”

Pengerusi Jawatankuasa Tetap Kesihatan Awam, Dr Siti Mariah Mahmud, berkata rakyat negeri itu yang ingin mendapatkan vaksin berkenaan boleh mengunjungi 15 rangkaian Klinik Selcare dan THE KL clinic yang berhampiran, katanya dalam kenyataan hari ini.

Tambahnya, pendaftaran boleh dibuat secara walk in namun orang ramai digalakkan membuat temu janji melalui panggilan ke talian hotline Selcare iaitu 1-800-22-6600.

Selain itu, waktu operasi klinik adalah dari jam 9 pagi hingga 9 malam.

Artikel berkaitan

MARA Tamatkan Pengajian 10 Pelajar MRSM Terlibat Buli

GTA akan kerjasama dengan PN?

Pertingkat Intervensi Awal Bendung Omicron – Khairy

Ramasamy mulut celupar, abaikan dia – Ahmad Zahid

Pasar Borong Borneo Tunjukkan Kebudayaan Kaum


UiTM tubuh Task Force kaji penggabungan tiga fakulti

0

SHAH ALAM, Jumaat – Universiti Teknologi Mara (UiTM) membentuk pasukan petugas khas (special task force) bagi mengkaji semula penstrukturan Kolej Pengajian Pengkomputeran, Informatik dan Media di universiti tersebut.

UiTM dalam kenyataan hari ini memaklumkan pasukan petugas itu melibatkan semua pemegang taruh UiTM termasuk alumni, pelajar, ibu bapa, badan bukan kerajaan (NGO), industri, warga universiti, dan Kementerian Pendidikan Tinggi (KPT).

“Semasa perbincangan itu, pihak UiTM mempertimbangkan untuk menukar nama Kolej kepada Kolej Pengajian Media, Komunikasi, Pengkomputeran dan Informatik selain melaksanakan penstrukturan semula dua buah fakulti iaitu Fakulti Sains Komputer dan Matematik serta Fakulti Pengurusan Maklumat.Manakala Fakulti Komunikasi dan Pengajian Media (Masscom) dikekalkan seperti sebelumnya,”

Pasukan petugas khas itu ditubuhkan selepas perbincangan antara Naib Canselor UiTM, Prof Dr Roziah Mohd Janor; Pengurusan Tertinggi, wakil Majlis Profesor UiTM, Penolong Naib Canselor, dan Dekan-dekan dari Kolej Pengajian Pengkomputeran, Informatik dan Media UiTM, dengan wakil Alumni Masscomm UiTM di Bangunan Canseleri Tuanku Syed Sirajuddin UiTM, di sini semalam.

Sementara itu, UiTM memaklumkan proses libat sama itu dijangka mengambil masa tiga hingga enam bulan.

Artikel berkaitan

JPJ rugi RM14.38 juta cetak kad lesen memandu

Idris Jusoh tamat perkhidmatan Pengerusi FELDA lebih awal

Bukan persenda Menu Rahmah, hanya mahu nasi berkuah – Hanafiah

Sanusi saman Saifuddin isu REE, MARRIS

Akta FINAS dipinda elak ambil kesempatan kepentingan peribadi

Susulan itu, UiTM memaklumkan pengoperasian dan pengendalian Kolej Pengajian Pengkomputeran, Informatik dan Media berjalan seperti biasa sehingga satu ketetapan baharu dibuat.

Terdahulu, pihak pengurusn UiTM menerima pandangan Alumni Fakulti Komunikasi dan Pengajian Media (FKPM) UiTM untuk membatalkan penggabungkan FKPM dengan dua fakulti lain dan bersetuju mengekalkan FKPM sebagai fakulti tunggal.

Presiden Alumni FKPM (Alumi Masscomm UiTM) Basree Rakijan berkata perkara itu dimaklumkan Naib Canselor UiTM Prof Dr Datuk Roziah Mohd Janor dalam pertemuan bersama wakil persatuan berkenaan dengan pihak UiTM, semalam.


Harimau Malaya tewaskan Thailand 1-0 di Bukit Jalil

0

BANGI, Sabtu – Malaysia dipaksa bekerja keras sebelum berjaya menumpaskan juara bertahan Thailand 1-0 pada perlawanan separuh akhir pertama Piala Persekutuan Bolasepak ASEAN (AFF) 2022 di Stadium Nasional di Bukit Jalil malam ini.

Pemain sayap sensasi, Mohamad Faisal Abdul Halim yang menyambut ulang tahun kelahiran ke-25 hari ini, muncul wira apabila meledak gol kemenangan skuad Harimau Malaya pada pertembungan disaksikan 62,989 penonton itu.

Barisan skuad Harimau Malaya

Kemenangan dilakar Malaysia menyaksikan juara 2010 itu membawa bekalan yang diinginkan ke Bangkok bagi aksi timbal balik di Stadium Thammasat, Selasa depan dalam kemuncak perebutan slot ke final.

Pada pertembungan mendebarkan malam ini, di sebalik sokongan padu puluhan ribu penyokong, Thailand yang belum tewas dalam kempen kali ini lebih mendominasi permainan dan hampir mengejutkan Malaysia seawal minit keempat apabila tandukan bebas Pansa Hemviboon di depan gawang tersasar.

Artikel berkaitan

Seribu akok terjual dalam sehari di bulan Ramadan

AUKU dijangka dipinda hujung tahun ini

Keadaan Salahuddin agak kritikal namun stabil – Dr Zaliha

Anwar guna kuasa PM perangi rasuah meskipun diugut pelbagai pihak

Muafakat desak Anwar beri penjelasan Konsep Madani

Bagaimanapun, Malaysia terlebih dahulu memecah kebuntuan menerusi Mohamad Faisal pada minit ke-11 selepas menerima umpanan V. Ruventhiran dari sebelah kiri yang menanduk hantaran jauh Sharul Nazeem Zulpakar.

Ia merupakan gol keempat Mohamad Faisal dalam kempen kejohanan sekali gus berada di kedudukan kedua dalam carta penjaring terbanyak di belakang penyerang prolifik Thailand Teerasil Dangda yang mengumpul lima gol.

Jaringan pembukaan itu tidak mematahkan semangat skuad bimbingan Alexandre Polking yang tenang mengawal permainan selain mencipta gerakan berbahaya menyaksikan penjaga gol negara Ahmad Syihan Hazmi Mohamed tidak senang duduk di gawang.

Malaysia di bawah bimbingan Kim Pan Gon terlepas peluang keemasan menggandakan kedudukan pada minit ke-28 selepas Quentin Cheng gagal memanfaatkan lorongan Mohamad Faisal dalam kotak penalti apabila rembatannya dari jarak dekat tinggi melepasi palang.

Selepas kedudukan 1-0 memihak Malaysia pada separuh masa pertama, Thailand tidak menunjukkan tanda-tanda memperlahankan permainan apabila hampir menyamakan kedudukan tetapi tandukan Dangda terkena tiang dua minit selepas permainan bersambung.

Malaysia kemudian menyaksikan jaringan keduanya hasil tandukan Dominic Tan berpunca sepakan percuma Lee Tuck pada minit ke-55 dibatalkan pengadil Kim Dae Yong dari Korea Selatan selepas mendakwa terdapat kekasaran dilakukan pemain negara dalam kotak penalti.

Gol yang dijaringkan Kim Dae Yong dibatalkan pengadil kerana didakwa melakukan kekasaran ke atas pemain Thailand. (Sumber FA Malaysia)

Situasi itu dimanfaatkan sebaiknya Thailand untuk terus menekan pasukan negara sebelum Panya terlepas peluang terbaik untuk meledak gol apabila percubaan dari jarak dekat diselamatkan Ahmad Syihan pada minit ke-63.

Menghampiri minit ke-70 kedua-dua pasukan membuat beberapa pertukaran pemain bagi menyuntik nafas baharu dengan Thailand melancarkan serangan bertali arus dalam usaha memburu gol penyamaan, namun gagal mengubah kedudukan sehingga masa penuh perlawanan.

Kekalahan itu menyaksikan Stadium Nasional kekal menjadi igauan buruk buat Thailand apabila masih belum berjaya menamatkan badi tanpa kemenangan di sini.

Perlawanan malam ini diserikan dengan keberangkatan Raja Permaisuri Agong Tunku Azizah Aminah Maimunah Iskandariah.

Turut hadir ialah Menteri Belia dan Sukan Hannah Yeoh bersama timbalannya Adam Adli Abd Halim dan Presiden Persatuan Bolasepak Malaysia (FAM) Hamidin Mohd Amin.


UMNO perlu gencatan politik, fokus isu masyarakat Melayu Islam – Penganalisis

0

BANGI, Sabtu –
Kemelut politik dalam kepimpinan parti UMNO masih berterusan apabila terdapat pucuk pimpinan yang ingin mencabar kedudukan presiden UMNO, Datuk Seri Ahmad Zahid Hamidi.

Bagaimanapun, penganalisis keselamatan dan politik Pusat Pengajian Perang Saraf Media & Informasi UiTM, Dr. Noor Nirwandy Mat Noordin menggesa parti itu segera membuat gencatan politik bagi mengelakkan ancaman keselamatan politik negara.

Katanya apa yang lebih penting sekarang adalah memperjuangkan isu berhubung kepentingan negara khususnya isu masyarakat Melayu Islam dalam negara.

Pada masa kini sebarang perubahan ketara seperti pertukaran pucuk pimpinan dan presiden boleh mengganggu gugat kestabilan politik negara dan ini amatlah tidak dimahukan dalam keadaan kekucaran politik dan ketidakstabilan ekonomi dunia termasuk ancaman terhadap keselamatan negara dan politik  yang boleh berlaku pada bila-bila masa, – DR. NOOR NIRWANDY MAT NORDIN / Penganalisis

Keselamatan & Politik Pusat Pengajian Perang Saraf Media & Informasi UiTM

Beliau ketika dihubungi TV Pertiwi turut menjelaskan kestabilan politik negara adalah berbeza sebelum dan selepas pilihanraya kerana pembentukan kerajaan gabungan perlu menumpukan kepada keselamatan politik negara.

Gambar hiasan

Dr. Nirwandy turut berkata ia juga bagi mengelakkan pelarutan persengketaan politik yang telah berlaku hingga kini dan perlu meletakkan titik noktah selain menghadapi ketidaktentuan unjuran ekonomi pada tahun ini.

Tambahnya, walaupun perubahan pucuk pimpinan itu dilihat penting dari kaca mata masyarakat luar tetapi UMNO juga harus terus memastikan mereka mempunyai bentuk kepimpinan yang kuat bagi membantu pembentukan kerajan yg lebih stabil.

Kenyataan Presiden UMNO Datuk Seri Zahid Hamidi baru-baru ini yang menyahut cabaran perebutan jawatan presiden UMNO.

Sebelum ini, Zahid Hamidi berkata beliau terbuka untuk dicabar oleh sesiapa sahaja yang berhasrat untuk memegang jawatan nombor satu parti itu pada pemilihan parti akan datang.

Bagaimanapun, minggu lalu presiden UMNO itu dilaporkan berkata beliau menyerahkan kepada perwakilan untuk menentukannya sama ada jawatan Presiden dan Timbalan Presiden UMNO dipertandingkan atau tidak.

Setakat ini desas desus mengatakan ahli parlimen Bagan Datuk itu akan dicabar oleh bekas Ketua Pemuda UMNO, Khairy Jamaluddin,
Naib Presiden UMNO, Datuk Seri Ismail Sabri Yaakob dan Bendahari Agung Barisan Nasional (BN), Datuk Seri Hishammuddin Tun Hussein.

Bagaimanapun, beliau berpandangan jawatan itu tidak perlu dipertandingkan kerana keadaan huru hara politik yang telah berlaku pada sekian lama dan UMNO harus memahami perubahan besar boleh membantutkan usaha mewujudkan kestabilan politik dlm kerajaan baharu.


Majlis Presiden PH Setuju Letakkan Pembangkang Sebagai Pengerusi PAC – Fahmi Fadzil

0

Bangi, Sabtu – Mesyuarat Majlis Presiden Pakatan Harapan (PH) telah sebulat suara untuk bersetuju pengerusi Jawatankuasa Kira-Kira Wang Negara (PAC) adalah daripada pihak pembangkang.

Menurut Pengarah Komunikasi PH Fahmi Fadzil, kaedah itu bakal membuahkan hasil yang positif dari sudut semak dan imbang dalam pentadbiran kerajaan campuran ini.

Artikel berkaitan

Tidak wajar halang tanding jawatan Presiden, Timbalan

UMNO sudah gugur perjuangan asal – Tun M

UMNO pecat Tun Faisal

PN Selangor rangka strategi tembusi kerusi ‘hitam’ milik DAP

25 tahun berlalu, Anwar `kembali’ ke Menara Dato’ Onn

“Waima sewaktu PH mentadbir (sebelum ini), kita lihat bila pengerusi PAC daripada pihak pembangkang, ia memberi fokus kepada proses semak imbang, urus tadbir dan tata kelola,” katanya ketika ditemui pemberita selepas menghadiri mesyuarat berkenaan di Ibu Pejabat PKR pada Sabtu.

Namun, Fahmi turut menjelaskan masih belum ada sebarang perbincangan dengan pihak pembangkang berhubung perkara itu.

Dalam pada itu, beliau memaklumkan perkara berkenaan adalah mengikut kebebasan jawatankuasa berkenaan dalam melakukan siasatan lanjut berhubung isu-isu yang berbangkit pada sebelum ini.

Selain itu, mesyuarat yang dipengerusikan oleh Perdana Menteri Datuk Seri Anwar Ibrahim turut membincangkan mengenai cadangan sesi jawab lisan Perdana Menteri di Sidang Parlimen yang akan datang.

Dalam perkembangan lain, Setiausaha Agung PH Datuk Seri Saifuddin Nasution Ismail juga memaklumkan mesyuarat tersebut tidak membincangkan dengan terperinci mengenai kerjasama PH dan Barisan Nasional (BN) dalam mendepani enam Pilihan Raya Negeri (PRN).

Namun, beliau menjelaskan mesyuarat itu hanya membincangkan PRN dari segi gabungan itu sahaja serta mengaktifkan semula jawatankuasa pilihan raya PH.

“Belum sampai ke situ (keputusan kerjasama) sebab jawatankuasa pilihan raya akan buat beberapa persiapan dahulu barulah diukur langkah yang munasabah.”

Sehubungan itu, beliau menyatakan waktu ini PH hanya perlu fokus dalam mempertahankan tiga negeri yang menjadi milik PH iaitu, Negeri Sembilan, Selangor dan Pulau Pinang.

Selain itu, pihaknya turut menjangkakan peluang kemenangan di Kedah malah bertekad untuk menghantar suara pembangkang yang kuat di Kelantan serta Terengganu.


‘Gencatan senjata’ selesai kemelut politik Sabah

0

RABU, Ahad – Timbalan Perdana Menteri, Datuk Seri Dr Ahmad Zahid Hamidi yakin ada formula bagi menyelesaikan ketidaktentuan politik di Sabah ketika ini.

Tanpa menjelaskan secara lanjut, Ahmad Zahid yang juga Presiden UMNO berkata, formula itu antaranya mempericikan kehendak atau ‘wishlist’ yang dikemukakan pihak terbabit, namun pastinya ia akan dipertimbang secara rasional.

Beliau yang juga Pengerusi Barisan Nasional (BN) berkata, formula penyelesaian itu akan dibawa dalam pertemuannya dengan Perdana Menteri, Datuk Seri Anwar Ibrahim dan Ketua Menteri Sabah, Datuk Seri Hajiji Noor dalam masa terdekat.

“Walaupun ia (kemelut politik Sabah) nampak besar, tetapi saya yakin ada formula yang akan kita bawa ke Kota Kinabalu dan saya fikir ‘gencatan senjata’ mesti dilakukan sekarang dan tidak ada sebarang kenyataan daripada mana-mana pihak yang menyentuh mengenai perkara itu.

Artikel berkaitan

Tiada wawasan akhirat jika bersara atas faktor usia – Abdul Hadi

Keturunan Sulu dipergunakan golongan tertentu tuntut wang Malaysia

Nik Razi, adik Allahyarham Nik Aziz meninggal dunia

Barisan artis mewarnai arena politik republik Indonesia 2024

‘Yang Mula Kata Pakat Ni Muhyiddin Dengan Hadi’ – ANWAR

“Rakyat jangan dibebani jika berlaku ‘
hung government
‘ ataupun masalah perundangan mengikut undang-undang tubuh kerajaan negeri ataupun perlembagaan negeri itu sendiri,” katanya ketika ditemui pemberita selepas melawat Wisma Berita, Angkasapuri Kota Media Kuala Lumpur hari ini.

Ahmad Zahid juga mahu kestabilan politik di peringkat nasional diterjemahkan di peringkat negeri termasuk dalam isu di Sabah.

Jumaat lalu, Pengerusi Badan Perhubungan UMNO Sabah, Datuk Seri Bung Moktar Radin yang juga Timbalan Ketua Menteri, mengumumkan keputusan untuk menarik sokongan daripada kerajaan Sabah.

Semalam pula Anwar berkata, pertemuan dengan pemimpin-pemimpin Sabah bagi membincangkan isu politik negeri itu akan diadakan sebaik sahaja beliau pulang daripada lawatan rasmi ke Indonesia.


Hajiji dapat sokongan 44 Adun, kekal teraju Sabah

0

BANGI, Ahad – Ketua Menteri Sabah, Datuk Seri Hajiji Noor akhirnya membuka mulut dan mengesahkan beliau mempunyai sokongan daripada 44 Ahli Dewan Undangan Negeri (ADUN) Sabah untuk terus menerajui kerajaan negeri itu.

Tegas Pengerusi Gabungan Rakyat Sabah (GRS) itu lagi, surat akuan bersumpah (SD) ADUN-ADUN tersebut telah diserahkan kepada Yang Dipertua Negeri Sabah, Tun Juhar Mahiruddin pada Sabtu.

Dengan pengesahan ini ia berkemungkinan menamatkan kemelut politik Sabah.

Artikel berkaitan

Bajet 2023 akan dibentangkan semula pada 24 Februari

Peratus Keluar Mengundi Menggalakkan

V. Sivakumar arah siasat dakwaan ‘rider’ dizalimi

Polis Ikut Akta, KPN Jawab Kecaman Najib Dapat Pengiring

Annuar Musa bertanding atau tidak, diputus malam ini

“Untuk makluman semua kita mempunyai sokongan majoriti drpd 44 ADUN Sabah. Ini bermakna kerajaan yang ada ini saya pimpin ini masih lagi utuh dan kuat dan akan terus mentadbir negeri Sabah,” katanya ketika ditemui di Sri Gaya, Kota Kinabalu pada Ahad.

Selain itu Hajiji memaklumkan akan mengadakan rombakan kabinet negeri dalam waktu terdekat.

Ditanya mengenai segelintir pihak yang mempertikaikan kedudukannya berdasarkan Perlembagaan Negeri Sabah, Hajiji optimis pihak berkenaan boleh membawa perkara itu ke mahkamah.

“Mengenai Perlembagaan Negeri ini mana yang tidak berpuas hati mereka boleh bawa ke mahkamah untuk diputuskan,” katanya.


Jangan ambil kesempatan terhadap Orang Asli

0

BANGI, Ahad – Sultan Johor, Sultan Ibrahim Sultan Iskandar bertitah, kerajaan negeri sentiasa mengambil berat pembangunan sosioekonomi dan kebajikan masyarakat Orang Asli.

Menerusi muat naik di laman Facebook Sultan Ibrahim Sultan Iskandar, baginda bertitah, masyarakat Orang Asli bukannya golongan terpinggir, sebaliknya Jabatan Kemajuan Orang Asli (Jakoa) sentiasa memastikan golongan berkenaan terus membangun dan maju.

“Pada masa sama, Jakoa juga perlu lebih sentiasa peka khususnya berkaitan pentadbiran penempatan atau perkampungan masyarakat Orang Asli di mana Tok Batin atau penghulu turut memainkan peranan penting.

“Selain pembangunan masyarakat di sesuatu perkampungan menjadi keutamaan, pada masa sama Jakoa juga perlu memberi perhatian dalam pemilihan Tok Batin. Ia (pemilihan) perlu dipastikan dalam kalangan suku kaum, bukannya orang luar.

Artikel berkaitan

Dr Zakir Naik mungkin dihantar pulang ke India

Surat Ahmad Zahid ke Istana Negara langgar ketetapan BN

Mansuh pelepasan cukai SSPN tindakan anti rakyat, anak muda

Inspektor antara 14 pegawai, anggota polis disyaki terbabit kongsi gelap

Siapa Bakal Ketua Menteri Melaka Yang Baharu?

“Tok Batin yang dipilih juga perlu tahu fungsi serta peranan mereka. Pada masa sama, jangan ada pihak mengambil kesempatan dengan menghasut masyarakat Orang Asli,” titah baginda.

Baru-baru ini, Sultan Ibrahim mengadakan pertemuan bersama Setiausaha Kerajaan Negeri Johor, Tan Seri Azmi Rohani Mufti Johor, Datuk Yahya Ahmad dan wakil daripada Jakoa Johor serta Jakoa daerah Johor Bahru.

Baginda bertitah, masyarakat berbilang kaum yang hidup bersatu-padu menjadi tunjang perpaduan Bangsa Johor selama ini.

“Atas sebab itulah, perlunya peraturan-peraturan tertentu bagi mengawal keharmonian dan kesejahteraan ini, termasuk berkaitan pembinaan rumah-rumah ibadat.

“Saya menyeru semua rakyat mematuhi peraturan-peraturan ini demi kesejahteraan sejagat,” titah baginda.

Sultan Ibrahim juga menasihatkan masyarakat orang asli supaya sentiasa menjaga kebersihan dan keindahan penempatan masing-masing bertujuan memastikan aspek kesihatan sentiasa terjaga. –
Sinar Harian


Jiao Zong tidak setuju soalan BM sama untuk SK dan SRJK

0

RABU, Ahad – Gabungan Persatuan Guru-Guru Sekolah Cina Malaysia (Jiao Zong) berpendapat, penggunaan bank soalan yang sama untuk subjek Bahasa Melayu (BM) bagi semua aliran sekolah adalah tidak sesuai.

Pengerusi Jiao Zong, Cheah Lek Aee berkata, jumlah masa pengajaran BM adalah berlainan antara Sekolah Rendah Jenis Kebangsaan (SRJK) dan Sekolah Kebangsaan (SK) dan bahasa itu juga merupakan bahasa ibunda murid Melayu.

Beliau berkata, penggunaan soalan dari bank soalan yang sama untuk Ujian Akhir Sesi Akademik (UASA) bagi semua aliran sekolah adalah bertentangan dengan prinsip pendidikan.

“Kementerian Pendidikan telah mengambil tindakan berlainan dalam UASA pertama dan menggunakan kertas ujian Bahasa Melayu yang selaras tanpa mendapatkan pandangan pihak sekolah terlebih dahulu.

Artikel berkaitan

Polis percepat siasatan pelajar kecam soalan Sejarah SPM

Azam Baki dilantik semula sebagai Ketua Pesuruhjaya SPRM

‘Bila saya jadi PM, saya tak mahu zalim, nafikan hak rakyat…’- Anwar

Anthony Loke belum terima laporan menteri buat kecoh di KLIA

Fokus kukuh golongan wanita, bukan angkat budaya songsang

“Kami berasa terkejut dan bimbang serta tidak bersetuju dengan dasar ini,” katanya kepada
Sinchew Daily
.

Susulan daripadanya, Lek Aee meminta Kementerian Pendidikan memperbetulkan dasar berkenaan kerana waktu pelajaran subjek BM adalah tidak sama antara SRJK dan SK tidak kira pada tahap pertama (darjah satu hingga tiga) atau tahap kedua (darjah empat hingga lima).

Beliau menjelaskan, waktu untuk subjek Bahasa Melayu di SK dan SRJK masing-masing adalah minimum 192 jam dan 160 jam setahun pada tahap pertama dan 160 jam dan 128 jam pada tahap kedua.

“Disebabkan perbezaan ini, SRJK menggunakan buku teks yang berlainan.

“Walaupun tema dan kandungannya adalah serupa, tetapi tahapnya adalah berlainan,” katanya.

Tambahnya, cara pengajaran BM di SRJK juga berbeza dengan SK kerana kebanyakan murid di SK menggunakan bahasa Melayu sebagai bahasa ibunda.

“Disebabkan faktor ini, Kementerian Pendidikan selama ini menyediakan buku teks dan waktu pelajaran berlainan untuk SK dan SRJK.

“Soalan untuk Ujian Pencapaian Sekolah Rendah atau UPSR sebelum ini juga menggunakan soalan berbeza,” katanya.

Beliau justeru berpendapat, keadaannya adalah bertentangan dengan prinsip pendidikan tidak kira Kementerian Pendidikan menaikkan atau menurunkan tahap kesukaran soalan UASA untuk menyesuaikan keperluan aliran sekolah berlainan.

“Ini tidak membantu proses pelajaran serta memberi tekanan dan gangguan kepada murid dan cikgu.

“Kementerian Pendidikan harus meneliti isu ini bagi mengelakkan ia menjejaskan keberkesanan pendidikan murid,” katanya. – MalaysiaGazette


Jumlah doktor masih tak cukup di hospital kerajaan

0

BANGI, Ahad – Bilangan doktor di negara ini masih kurang biarpun Kementerian Kesihatan (KKM) mengumumkan penambahan 4,914 perjawatan tetap yang dikhususkan kepada pegawai perubatan, pergigian dan farmasi yang ditawarkan pada tahun ini.

Jurucakap Gerakan Hartal Doktor Kontrak (HDK), Dr Muhammad Yassin berkata, ia berikutan jumlah itu hanya membabitkan bilangan sedia ada yang bertukar status daripada kontrak kepada lantikan tetap.

“Pertambahan perjawatan itu tidak meningkatkan bilangan doktor dalam KKM kerana jumlah itu hanya bertukar status, realitinya bilangan doktor masih sangat kurang berbanding yang diperlukan bagi memberi perkhidmatan terbaik kepada orang ramai.

“Kami tiada data berkenaan baki kakitangan kontrak berikutan hanya KKM mempunyai maklumat lanjut kerana terjadi perubahan besar angka doktor kontrak dalam perkhidmatan sejak HDK ditubuhkan pada Julai 2021 selepas sistem kontrak diperkenalkan pada Disember 2016.

Artikel berkaitan

Mayat dikerat enam dalam bagasi bukan rakyat Malaysia

Semua Pihak Perlu Terima Keputusan Badan Profesional – PM

LEKAS, gesa kerajaan Pulau Pinang dedah 71 syarat lulus Projek Pulau Pinang Selatan

Kempen ‘Sosial Media’ Belum Boleh Diterima Pengundi

‘Long Tiger’ Bolos Dari Lokap Mahkamah Tangkak

“Ini kerana ramai sudah ditawarkan jawatan tetap selain yang baru dilantik sebagai kontrak dan sebahagiannya pula meninggalkan KKM.

“Namun difahamkan, terdapat lebih 20,000 doktor kontrak dalam perkhidmatan awam yang ada sekarang, sekali gus menyebabkan masa depan mereka tidak menentu jika tiada usaha dibuat bagi membantu mereka mendapatkan jawatan tetap yang diperlukan,” katanya.

Pada September 2021, bekas Menteri Kesihatan, Khairy Jamaluddin dilaporkan berkata, sejak akhir 2016, setiap pegawai perubatan latihan siswazah dilantik secara kontrak iaitu lebih 24,000 orang, namun yang ditawarkan secara tetap hanya 1,000 saja.

Menerusi pembentangan Belanjawan 2022, Khairy dilaporkan berkata, kerajaan bersetuju menyambung pelantikan secara kontrak 10,583 pegawai perubatan, pergigian dan farmasi dengan peruntukan RM336.35 juta dan daripada jumlah itu, seramai 4,186 pegawai sudah dilantik mulai Jun hingga Oktober 2022.

Untuk rekod, hampir 5,000 doktor kontrak membabitkan 948 pakar perubatan dan 4,028 pegawai perubatan meletakkan jawatan sejak 2016 hingga Jun 2021.

Sementara itu, Dr Muhammad berkata, pekerja kesihatan lain juga wajar diberi perhatian untuk dilantik ke jawatan tetap demi kelancaran sistem kesihatan di negara ini.

“Selain pegawai perubatan, pergigian, farmasi, pekerja kesihatan kontrak lain iaitu jururawat, penolong pegawai perubatan, penolong pegawai persekitaran kesihatan, pegawai dietitik, pegawai fisioterapi dan penolong pegawai sains perlu diberi perhatian,” katanya. – Berita Harian


KPM rangka pelan pemulihan pelajar keciciran

0

BANGI, Ahad – Kementerian Pendidikan (KPM) sedang merangka satu pelan pemulihan untuk membimbing pelajar sekolah yang tercicir dalam sistem pendidikan nasional.

Menterinya, Fadhlina Sidek berkata, setakat ini KPM belum mempunyai data lengkap mengenai jumlah pelajar terlibat dan sedang mengumpul data serta maklumat daripada pertubuhan-pertubuhan bukan kerajaan (NGO) termasuk memproses input kajian yang dijalankan berrhubung isu berkenaan.

“Memang dalam perhatian kita untuk dapatkan maklum balas daripada semua pihak termasuk NGO, kalau mereka ada maklumat termasuk dakwaan yang 100,000 pelajar keciciran itu, saya minta mereka datang kepada KPM bawa bersama data tersebut untuk buat intervensi bersama-sama,” katanya kepada pemberita di Nibong Tebal hari ini

Terdahulu beliau mengadakan tinjauan di gelanggang bola keranjang Bukit Panchor iaitu lokasi Pasar Percuma 2023 Parlimen Nibong Tebal.

Artikel berkaitan

Serbu kedai pakaian, rebut baju raya RM1 hingga kecoh

Najib Hentam Mahathir Isu Tanah Di Langkawi

Suami Atau Bekas Suami Berdepan Sekatan Bank

Tengku Zafrul sahkan sudah dihubungi SPRM

Harimau Malaya tewaskan Thailand 1-0 di Bukit Jalil

Fadhlina yang juga Ahli Parlimen Nibong Tebal berkata demikian bagi mengulas saranan sebuah NGO agar KPM merangka satu pelan pemulihan untuk membimbing pelajar sekolah yang tercicir dalam sistem pendidikan nasional.

Ketua Pegawai Eksekutif Untuk Malaysia, Zul Fikri Zamir dilaporkan berkata, kajian di lapangan mendapati hampir 100,000 pelajar dianggap tercicir daripada sistem pendidikan dan ia realiti yang amat membimbangkan.

Mengulas lanjut, Fadhlina berkata, pihaknya sentiasa memandang serius isu keciciran pelajar itu malah KPM sejak dari awal lagi, menerusi tujuh teras yang dibentangkan sebelum ini, antara lain ialah menangani isu keciciran pelajar.

“Saya harap NGO itu (Untuk Malaysia) dapat datang ke KPM untuk bersama-sama berbincang kerana kita juga nak lihat program-program (berkaitan isu keciciran pelajar) yang telah dijalankan sama ada efektif atau tidak,” katanya. – Bernama


Malaysia berminat sertai pembangunan IKN Nusantara dengan potensi nilai RM1b

0

BANGI, Ahad – Malaysia menyuarakan hasrat berminat untuk terlibat dalam pembangunan Ibu Kota Negara (IKN) Nusantara di Kalimantan Timur berdekatan Sarawak sempena lawatan rasmi Perdana Menteri, Datuk Seri Anwar Ibrahim ke negara republik itu.

Hasrat tersebut dizahirkan melalui penyerahan 11 pucuk Surat Minat (LoI) oleh 10 syarikat Malaysia bernilai lebih RM1 bilion kepada Menteri Luar Indonesia, Retno Marsudi dengan disaksikan Anwar dalam satu majlis di sebuah hotel, di Jakarta pada Ahad.

Hadir sama, Menteri Luar, Datuk Seri Dr Zambry Abd Kadir dan Menteri Perdagangan Antarabangsa dan Industri (MITI), Tengku Datuk Seri Zafrul Tengku Abdul Aziz.

Syarikat Malaysia yang terlibat adalah Success Electronics & Transformer Manufacturer Sdn Bhd (SETM); Carsome; Olympic Cable Company (OSK Group; Boustead Properties Berhad dan Berjaya Corporation Berhad dan Pharmaniaga Berhad.

Artikel berkaitan

Hujan Lebat Sebabkan Banjir Kilat Di Ampang

Wanita Berjasa Fokus Institusi Keluarga Dan Pendidikan

Sedekah amal jariah okey, tapi sedekah untuk undi rasuah

Kesihatan Ustaz Azhar Idrus semakin baik

Data Aplikasi MySejahtera Hak Milik Mutlak Kerajaan Malaysia

Syarikat lain, Alliance MEP (Sarawak) Sdn Bhd; Tenaga Nasional Berhad; Protasco Berhad dan Reneuco Berhad.

Pada majlis sama, sembilan memorandum persefahaman (MoU) antara syarikat swasta Malaysia dan Indonesia dimeterai dengan pelaburan berpotensi berjumlah lebih RM1.66 bilion melibatkan pelbagai bidang ekonomi.

Antaranya, kejuruteraan perkapalan, perbankan, teknologi pembuatan bateri, penerokaan tenaga hijau dan pembangunan Ibu Kota Negara (IKN) Nusantara serta sains teknologi.

Anwar pada Ahad meneruskan tradisi bertemu rakan sejawat di Indonesia dalam lawatan rasmi pertama ke luar negara bagi membincangkan beberapa agenda penting ke arah mempertingkatkan hubungan dua hala.

Pada Isnin iaitu hari kedua lawatan, beliau dijadualkan mengadakan pertemuan empat mata dengan Presiden Indonesia, Joko Widodo (Jokowi) di Istana Bogor bagi membincangkan agenda penting mempertingkat kerjasama dua hala kedua-dua negara.


Maszlee beri bayangan bakal kembali dalam kerajaan

0

BANGI, Ahad – Bekas Menteri Pendidikan, Dr. Maszlee Malik membayangkan beliau mungkin kembali berkhidmat dengan kerajaan baharu selepas bertemu dengan Perdana Menteri, Datuk Seri Anwar Ibrahim baru-baru ini.

Maszlee menyiarkan beberapa siri gambar termasuk dirinya dan Anwar pada Mesyuarat Majlis Pimpinan Pusat (MPP) PKR.

“Kami di MPP PKR berdiri teguh bersama Datuk Seri Anwar Ibrahim untuk memastikan keutuhan kerajaan campuran dan penerusan agenda reformasi demi kesejahteraan rakyat serta negara.

“Ahli MPP bertekad untuk memastikan parti akan terus relevan dan menjadi parti pilihan utama rakyat berbilang bangsa di tanah air ini.

Artikel berkaitan

Perbicaraan himpunan ‘Mana Kapal LCS?’

7 individu diambil keterangan kes buli pelajar

Gerakan Murtad Malaysia Anjur Forum Kebebasan Agama Ambang 2023 Hina Islam

Gambar dipercayai berunsur seksual adalah tangkap layar aplikasi

Lim Kit Siang sindir gesaan Muhyiddin desak Anwar, Zahid berundur

“Datuk Seri (Anwar Ibrahim) bilang: “
Just get ready, your sabbatical will soon be over!
” (Bersiap sedia, cuti sabatikal kamu akan tamat tak lama lagi,” kata Maszlee pada hantaran di Facebook.

Tiada butiran lanjut diberikan tentang bila atau dalam bentuk apa Maszlee akan kembali bekerja untuk kerajaan.

Maszlee tidak berjaya mempertahankan kerusi Simpang Renggam pada Pilihan Raya Umum ke-15, tewas kepada calon Barisan Nasional (BN), Datuk Seri Hasni Mohammad.

Pada masa ini, Maszlee tidak mempunyai sebarang jawatan rasmi dalam kerajaan.


Mekah Dari Tandus Kini Menghijau

0

BANGI, Ahad  –
 Hujan yang berterusan di Mekah baru-baru ini telah menjadikan negeri penjaga dua masjid suci orang Islam itu ditumbuhi rumput  hijau.

P
erubahan pandangan daripada bumi yang tandus dan kering kontang, bertukar wajah menjadi perhatian orang ramai.

Bumi Mekah  pada kali ini menyaksikan fenomena hujan lebat dan ribut yang berterusan sehingga menyebabkan banjir di beberapa kawasan di negeri itu.

Artikel berkaitan

Israel serang Gaza awal pagi Khamis

Tragedi Stadium Kanjuruhan, pegawai perlawanan bola dipenjara 18 bulan

Deepfake AI risiko kecurian data laman web penipuan

Jangan `tutup mata’ terhadap Syria – WHO

Perdana Menteri selamat tiba di Turkiye

Ekoran hujan yang berterusan telah menyebabkan kawasan pergunungan Mekah dan kawasan sekitarnya mula ditumbuhi dengan tanaman hijau.

Secara normalnya, kota suci berkenaan hanya menerima purata hujan antara 2 hingga 3 hari setahun, namun kota itu kini dilihat menerima hujan yang berterusan sehingga berlakunya banjir.

Lapor portal
Haramain Sharifain
,  Mekah yang kini menghijau akan kembali tandus apabila musim hujan tiada lagi di negeri itu.

Terdahulu, Raja Salman Abdul Aziz Al-Saud telah menitahkan seluruh masjid dan rakyat  untuk melaksanakan solat sunat Istisqa, susulan musim kemarau yang melampau di negeri berkenaan pada bulan November lalu.


PAU hanya dihadiri parti kompenan

0

BANGI, Ahad – Ahli Majlis Kerja Tertinggi UMNO memutuskan
Perhimpunan Agong UMNO (PAU)
 2023 yang akan berlangsung pada 11 hingga 14 Januari ini hanya akan dihadiri oleh parti komponen.

Setiausaha Agungnya, Datuk Seri Ahmad Maslan berkata, bukan sahaja parti-parti politik lain tidak dijemput, malah juga duta-duta asing.

Katanya, setakat ini keputusan terbabit dibuat bagi memberi ruang kepada UMNO dan Barisan Nasional (BN) serta parti komponennya termasuk enam ‘Friends of BN’ untuk memberi tumpuan kepada isu dalaman parti.

“Kami membuat keputusan PAU kali ini adalah hanya antara parti-parti komponen. Mahu selesaikan perkara berkait UMNO dan BN sahaja.

Artikel berkaitan

Seramai 39 cedera akibat mercun di Kelantan sejak 25 Mac

Hukuman mati mandatori, penjara sepanjang hayat dihapus

Gara-gara ditipu scammer, pesara guru hilang lebih RM500,000

Suhakam setuju hukuman mati mandatori dimansuhkan

Saifuddin dedah belum terima sebarang notis daripada Sanusi

“Bukan sahaja parti lain, malah duta asing yang sebelum ini kita jemput juga kita tidak jemput. Setakat ini itulah keputusan,” katanya dalam sidang akhbar di Majlis Bandaraya Kuantan (MBK) hari ini.

Beliau hadir bagi memberi penerangan tentang isu-isu semasa terkini negara kepada 1,309 pimpinan UMNO bahagian seluruh negeri ini.

Menyentuh tentang program berkenaan, Ahmad memberitahu, tujuan program terbabit diadakan bagi memberi penjelasan tentang situasi semasa dan pembentukan Kerajaan Perpaduan.

“Saya harap dengan penerangan yang diberikan, seluruh pimpinan yang hadir dapat memahami situasi Kerajaan Perpaduan selain mengingatkan untuk melakukan persiapan bagi menghadapi PAU minggu hadapan.

“Selain itu, program seumpama ini juga akan diadakan di enam negeri lain yang akan berhadapan dengan PRN (Pilihan Raya Negeri) pada bila-bila masa akan datang.

“Kita harap selepas PAU ini nanti seluruh jentera telah bersedia dan akan memberi tumpuan untuk menghadapi PRN pula,” katanya.

Bagaimanapun, Ahli Majlis Kerja Tertinggi UMNO masih belum memutuskan bagaimana bentuk kerjasama yang akan dilakukan antara parti politik lain dalam Kerajaan Perpaduan bagi mengadapi PRN terbabit.

“Kita sudah bekerjasama bentuk kerajaan. Kerjasama parti bagi menghadapi PRN belum diputuskan bagaimana rupa bentuknya. Parti masing-masing akan mesyuarat sendiri. Kami akan akan tumpu PRN selepas PAU.

“Bagaimana kerjasama belum ada mesyuarat lagi. Kita bincangkan kemudian. Dari segi pucuk pimpinan parti belum ada mesyuarat antara BN dan parti-parti lain,” katanya. – Utusan